sagorsarker/bangla-wikipedia huggingface dataset:
সুন্দা প্রণালি

সুন্দা প্রণালি (ইন্দোনেশিয়ান: সেলাত সুন্দা) হল ইন্দোনেশিয়ার জাভা এবং সুমাত্রা দ্বীপ মধ্যে অবস্থিত একটি প্রণালি। এটি ভারত মহাসাগরে সাথে জাভা সাগরের সংযোগ স্থাপন করে। নামটি ইন্দোনেশিয়ান শব্দ "পাসুন্দা" থেকে এসেছে, যার অর্থ "পশ্চিম জাভা"। এছাড়াও এটি পশ্চিম জাভায় বসবাসকারী সুন্দা জনগণের নাম থেকে এসেছে, জাভানিসের লোকেদের বেশিরভাগ কেন্দ্রীয় ও পূর্ব জাভাতে পাওয়া যায়। 
প্রণালিটি উত্তর-পূর্ব / দক্ষিণ-পশ্চিমা স্থানের প্রাচীরের মধ্যে বিস্তৃত হয়, এটি ন্যূনতম মোট ২৪ কিলোমিটার (১৫ মাইল) চওড়া।সুন্দা প্রণালি এর সুমাত্রার উত্তর-পূর্বের প্রান্তের কেপ পুজাতে এবং জাভা দ্বীপের কেপ টুয়ের মধ্যে অবস্থিত। প্রণালির পশ্চিমের প্রান্তে খুব গভীরে অবস্থিত কিন্তু পূর্বাঞ্চলের কিছু অংশে মাত্র ২০ মিটার (৬৫ ফুট) গভীরতার সাথে সংকীর্ণ হয়ে যায়। এটি জাভা উপকূলে তেল প্ল্যাটফর্মের মত স্যান্ডব্যাংকে খুব জোরালো জোয়ার প্রবাহ দেখা যায় এবং মনুষ্যনির্মিত বাধাগুলির সাথে এখানে জলযান পরিচালনা করা খুবই কঠিন করে তোলে। এটি শতাব্দী জন্য একটি গুরুত্বপূর্ণ শিপিং রুট ছিল, বিশেষত যখন ডাচ ইস্ট ইন্ডিয়া কোম্পানি ইন্দোনেশিয়া (১৬০২-১৭৯৯) এর স্পাইস দ্বীপে প্রবেশ পথ হিসেবে প্রণালিটি ব্যবহার করে। যাইহোক, প্রণালির সংকীর্ণতা, অগভীরতা, এবং সঠিক মানচিত্রে অভাবে অনেক আধুনিক বড় জাহাজের চলাচলের জন্য অনুপযুক্ত, যার কারণে বেশিরভাগ জাহাজ মালাক্কা প্রণালি ব্যবহার করে। 
প্রণালিতে ছোট ছোট বহু দ্বীপ অবস্থান করছে, যার মধ্যে অনেগুলি মূলত আগ্নেয়গিরি। এগুলি হল: সানগিং (Thwart- দ্য ওয়ে), সেবাসি, সেবুকু, এবং পানাইটান (প্রিন্স এর)। সবচেয়ে বিখ্যাত আগ্নেয়গিরি, হল ক্রাকটোয়া, যা ১৮৮৩ সালে সর্বকালের সবচেয়ে মারাত্মক এবং সবচেয়ে ধ্বংসাত্মক অগ্ন্যুৎপাতের মধ্যে বিস্ফোরিত হয়েছিল। প্রণালির বিভিন্ন দ্বীপ এবং পার্শ্ববর্তী জাভা ও সুমাত্রার আশপাশের অঞ্চলে অবস্থিত দ্বীপগুলো প্রাথমিকভাবে ক্ষতিগ্রস্ত হয় এবং অগ্ন্যুৎপাতের ফলে সুনামির ব্যাপকতা ছড়িয়ে পড়ে। অগ্ন্যুত্পাত ব্যাপকভাবে প্রণালির ভূসংস্থান পরিবর্তন করেছিল, আগ্নেয়গিরির প্রায় ১.১ মিলিয়ন কি.মি. এলাকা মধ্যে, ১৮-২১ বর্গ কিলোমিটার এলাকা জুড়ে অগ্ন্যুৎপাতের থেকে নির্গত পদার্থ জমা হয়। অগ্ন্যুৎপাতের পলে ক্ষতিগ্রস্ত কিছু এলাকা পুনরুদ্ধার করা হয়নি (যেমন জাভা উপকূলীয় অঞ্চল এখন উজুং কুলন ন্যাশনাল পার্কের মধ্যে অন্তর্ভুক্ত), কিন্তু বর্তমানে উপকূলভূমির বেশিরভাগ অংশ খুব ঘনবসতিপূর্ণ। ক্রাকটোও -এর একমাত্র অবশিষ্ট শিখর থেকে, রাকাটা, ক্রাকাতু দ্বীপপুঞ্জ লং (পাঞ্জাং বা রাকাটা ক্যাসিল), ওয়ারলেটেন (স্যাটিং) এবং সর্বাধিক সাম্প্রতিককালে, আনক ক্রাকাতো, যা ক্রিয়েটোয়া বিস্ফোরণে অবশেষে ১৯২৭ সালে আবির্ভূত হয়েছিল।
১ মার্চ, ১৯২৪ সালের সুন্দা প্রণালি যুদ্ধ, যা বৃহত্তর জাভা সাগর যুদ্ধের অংশ ছিল- যখন অ্যালাইড ক্রুজার্স এইচএমএএস পার্থ এবং ইউএসএস হিউস্টন রিয়ার অ্যাডমিরাল কেঞ্জাবিরো হারা কর্তৃক বান্টামের কাছে একটি জাপানী অভিমুখী অবতরণ বাহিনীর সম্মুখীন হয়েছিল। এইযুদ্ধে অংশ নিয়েছিল একটি হালকা ক্রুজার এবং এগারো ধ্বংসকারী জাহাজ (ড্রেট্রয়ার), চারটি ভারী ক্রুজার এবং একটি হালকা বিমান বাহক জাহাজ। দুই ক্রাইজার ডুবে গিয়েছিল, জাপানি মাইনসপিয়ারের দ্বারা এবং অন্যদিকে একটি পরিবহনের জাহাজে অগ্নিকান্ডের জন্য ডুবে ছিল।
রোনাল্ড কলম্যান

রোনাল্ড চার্লস কলম্যান (ইংরেজি: Ronald Charles Colman; ৯ই ফেব্রুয়ারি ১৮৯১ - ১৯শে মে ১৯৫৮) ছিলেন একজন ইংরেজ অভিনেতা। তিনি ইংল্যান্ডে মঞ্চ ও নির্বাক চলচ্চিত্রে অভিনয় দিয়ে তার কর্মজীবন শুরু করেন। পরে তিনি মার্কিন যুক্তরাষ্ট্রের চলে যান এবং ১৯২০ থেকে ১৯৪০-এর দশক পর্যন্ত হলিউড চলচ্চিত্র শিল্পে জনপ্রিয় ও সফল অভিনেতা ছিলেন। তিনি "বুলডগ ড্রামন্ড" (১৯২৯), "কনডেমড" (১৯২৯) ও "র‍্যান্ডম হারভেস্ট" (১৯৪২) চলচ্চিত্রের তার অভিনয়ের জন্য শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন। কলম্যান "আ টেল অব টু সিটিজ" (১৯৩৫), "লস্ট হরাইজন" (১৯৩৭) ও "দ্য প্রিজনার অব জেন্দা" (১৯৩৭)-এর মত ধ্রুপদী চলচ্চিত্রে কাজ করেছেন। এছাড়া তিনি মারলেনে ডিট্রিশের বিপরীতে ধ্রুপদী টেকনিকালার চলচ্চিত্র "কিসমেট" (১৯৪৪)-এ অভিনয় করেছেন। ১৯৪৭ সালে তিনি "আ ডাবল লাইফ" চলচ্চিত্রে অভিনয় করে শ্রেষ্ঠ অভিনেতা বিভাগে একাডেমি পুরস্কার ও গোল্ডেন গ্লোব পুরস্কার অর্জন করেন।
কলম্যান হলিউড ওয়াক অব ফেম তারকা প্রাপ্ত প্রথম ব্যক্তি, তিনি চলচ্চিত্রে তার কাজের স্বীকৃতি হিসেবে এই তারকা লাভ করেন। তিনি তার টেলিভিশন কাজের জন্য অপর একটি তারকা লাভ করেন।
কলম্যান ১৮৯১ সালের ৯ই ফেব্রুয়ারি ইংল্যান্ডের সারির রিচমন্ডে জন্মগ্রহণ করেন। তিনি তার পিতা চার্লস কলম্যান ও মাতা মার্জরি রিড ফ্রেজারের চার সন্তানের মধ্যে দ্বিতীয়। তার ভাইবোনেরা হলেন এরিক, এদিত, ও মার্জরি। তিনি লিটলহ্যাম্পটনে বোর্ডিং স্কুলে পড়াশুনা করেন। সেখানে তিনি আবিষ্কার করেন তার লাজুক স্বভাব থাকলেও তিনি অভিনয় বিষয়টা উপভোগ করেন। তিনি ক্যামব্রিজে প্রকৌশল বিষয়ে পড়তে আগ্রহী ছিলেন, কিন্তু ১৯০৭ সালে হঠাৎ তার পিতা নিউমোনিয়াতে আক্রান্ত হয়ে মারা যাওয়ার পর তা আর্থিক কারণে অসম্ভব হয়ে পড়ে।
আন্দ্রে সিলভা

আন্দ্রে মিগেল ভালেন্তে দা সিলভা (; জন্ম: ৬ নভেম্বর ১৯৯৫) হলেন একজন পর্তুগিজ পেশাদার ফুটবলার, যিনি ইতালীয় ক্লাব এসি মিলান এবং পর্তুগাল জাতীয় দলের হয়ে একজন আক্রমণভাগের খেলোয়াড় হিসেবে খেলেন।
সিলভা পোর্তোর একাডেমী হতে ফুটবল খেলার শিক্ষা সম্পন্ন করেছেন। তিনি পোর্তো বি-এর হয়ে খেলার সময় তার খেলার ধরন দিয়ে সকলকে মুগ্ধ করেছেন। তিনি ২০১৫ সালে, পোর্তোর জ্যেষ্ঠ দলে খেলার সুযোগ পান। তিনি এই ক্লাবের হয়ে ৫০-এর অধিক ম্যাচ খেলেছেন, যার মধ্যে ২৪টি মধ্যে গোল করেছেন। অতঃপর ২০১৭ সালে, তিনি ইতালীয় ক্লাব এসি মিলানে যোগদান করেন।
সিলভা পর্তুগালের বয়সভিত্তিক বেশ কয়েকটি দলের হয়ে খেলেছেন এবং ২০১৪ উয়েফা ইউরোপিয়ান অনূর্ধ্ব-১৯ চ্যাম্পিয়নশিপের রানার-আপ পর্তুগাল অনূর্ধ্ব-১৯ দলের একজন সদস্য ছিলেন। এর দুই বছর পর, ২০১৬ সালে, পর্তুগাল জাতীয় দলের হয়ে খেলার মাধ্যমে তিনি আন্তর্জাতিক পর্যায়ে অভিষেক করেন। তিনি ২০১৭ ফিফা কনফেডারেশন্স কাপে তৃতীয় স্থান অধিকারী পর্তুগাল দলের একজন সদস্য ছিলেন।
গোনসালো গেদেস

গনসালো মানুয়েল গানচিনয়ো গেজেস (জন্ম: ২৯ নভেম্বর ১৯৯৬) হলেন একজন পর্তুগিজ পেশাদার ফুটবলার, যিনি ফরাসি ক্লাব প্যারিস সেন্ট জার্মেই হতে স্পেনীয় লা লিগা ক্লাব ভালেনসিয়ায় ধারে এবং পর্তুগাল জাতীয় দলের হয়ে একজন আক্রমণভাগের খেলোয়াড় হিসেবে খেলেন।
২০১৪ সালের এপ্রিল মাসে, তিনি বেনফিকার হয়ে খেলার মাধ্যমে তার পেশাদার ক্যারিয়ার শুরু করেন, এর ৬ মাস পর তিনি প্রথম দলের হয়ে অভিষেক করেন। সকল প্রতিযোগিতা মিলিয়ে ৬৩টি ম্যাচে ১১ গোল, ৫টি শীর্ষ ট্রফি জয়লাভ করার পর ২০১৭ সালের জানুয়ারি মাসে, তিনি ফরাসি ক্লাব প্যারিস সেন্ট জার্মেইয়ে যোগদান করেন।
গেজেস পর্তুগালের বয়সভিত্তিক দলের হয়ে সর্বমোট ৫০টি ম্যাচ খেলছেন। তিনি পর্তুগালের অনূর্ধ্ব-১৫ হতে অনূর্ধ্ব-২৩ পর্যন্ত সকল দলের হয়ে খেলেছেন। ২০১৫ সালের নভেম্বর মাসে, মাত্র ১৮ বছর বয়সে তিনি পর্তুগাল জাতীয় দলের হয়ে খেলার মাধ্যমে আন্তর্জাতিক পর্যায়ে অভিষেক করেন।
জেলসন মার্চিন্স

জেলসন দানি বাতালয়া মার্চিন্স (; জন্ম: ১১ মে ১৯৯৫) হলেন একজন পর্তুগিজ পেশাদার ফুটবলার, যিনি পর্তুগিজ ক্লাব স্পোর্চিং সিপি এবং পর্তুগাল জাতীয় দলের হয়ে একজন মধ্যমাঠের খেলোয়াড় হিসেবে খেলেন।
স্পোর্চিং সিপি
পর্তুগাল
হাই নিউজ

হাই নিউজ ভারতের উত্তরবঙ্গ কেন্দ্রিক বাংলা টেলিভিশন চ্যানেল। ২০১০ সালে উত্তরবঙ্গ কেন্দ্রিক "হাই মিডিয়া ইনফোটেইনমেন্ট ইন্ডিয়া লিমিটেড" নামক কোম্পানী কর্তৃক চ্যানেলের সম্প্রচার শুরু হয়। এই প্রতিষ্ঠান "উত্তরের সারাদিন" নামক সংবাদপত্রও পরিচালনা করে।
২০১৫ সালের ডিসেম্বর মাস থেকে চ্যানেলটি শুধু পশ্চিমবঙ্গে সম্প্রচারিত হচ্ছে।
রিকার্দো কুয়ারেজমা

রিকার্দো আন্দ্রাদে কুয়ারেজমা বের্নার্দো (; জন্ম: ২৬ সেপ্টেম্বর ১৯৮৩) হলেন একজন পর্তুগিজ পেশাদার ফুটবলার, যিনি তুর্কি ক্লাব বেশিকতাস এবং পর্তুগাল জাতীয় দলের হয়ে একজন মধ্যমাঠের খেলোয়াড় হিসেবে খেলেন।
স্পোর্চিং সিপির হয়ে খেলার মাধ্যমে কুয়ারেজমা তার পেশাদার ক্যারিয়ার শুরু করেন, এবং তিনি তার ক্যারিয়ারে বার্সেলোনা, ইন্টার মিলান, চেলসি, বেশিকতাস এবং আল-আহলির মতো ক্লাবের হয়ে খেলেছেন। তিনি তার নান্দনিক খেলার ধরনের জন্য অধিক পরিচিতি লাভ করেছেন। তিনি মূলত একজন উইঙ্গার হলেও পার্শ্বদেশে তার খেলার ধরন, তার গতির দক্ষতা এবং চাতুরতা দিয়ে প্রতিপক্ষকে ঘায়েল করতে সক্ষম হন।
২০০৩ সালে, পর্তুগাল জাতীয় দলের হয়ে খেলার মাধ্যমে তিনি আন্তর্জাতিক পর্যায়ে অভিষেক করে। এপর্যন্ত তিনি পর্তুগালের হয়ে ৭০-এর অধিক ম্যাচ খেলেছেন। তিনি উয়েফা ইউরোপীয় চ্যাম্পিয়নশিপে পর্তুগালের প্রতিনিধিত্ব করেছেন। তিনি ২০১৬ উয়েফা ইউরোজয়ী পর্তুগাল দলের একজন সদস্য ছিলেন।
স্পোর্চিং সিপি
পোর্তো
ইন্টার মিলান
বেশিকতাস
আল-আহলি
পর্তুগাল
উগো ইয়োরিস

উগো হ্যাড্রিয়েন ডমিনিক ইয়োরিস (, ; জন্ম: ২৬ ডিসেম্বর ১৯৮৬; উগো ইয়োরিস নামে সুপরিচিত) হলেন একজন ফরাসি পেশাদার ফুটবল খেলোয়াড়। তিনি বর্তমানে আমেরিকান ক্লাব লস অ্যাঞ্জেলেস এফ সি এবং ফ্রান্স জাতীয় দলের হয়ে গোলরক্ষক হিসেবে খেলতেন। তার খেলার ধরন, তার গতি এবং বল ক্লিয়ার করার দক্ষতার জন্য গণমাধ্যম তাকে "সুইপার-কিপার" হিসেবে উল্লেখ করে থাকে।
ইয়োরিস তার স্থানীয় ক্লাব নিসের হয়ে খেলার মাধ্যমে পেশাদার ক্যারিয়ার শুরু করেন। তিনি ২০০৫ সালের অক্টোবর মাসে, একজন কিশোর হিসেবে ক্লাবে অভিষেক করেন এবং ২০০৬ সালের কুপে দে লা লিগ-এ নিয়মিত গোলরক্ষকের দায়িত্ব পালন শুরু করেন। তিন মৌসুম ক্লাবটিতে যাপন করার পর, ইয়োরিস ৭ বারের লিগ ১ চ্যাম্পিয়ন ওলাঁপিক লিয়োনে যোগদান করেন। তাকে দলে ভেড়ানোর জন্য ইউরোপের বেশ কয়েকটি ক্লাব মুখিয়ে ছিল; যার মধ্যে এসি মিলান অন্যতম। ওলাঁপিক লিয়োনের হয়ে প্রথম মৌসুমে তিনি বেশ কয়েকটি ঘরোয়া পুরস্কার জয়লাভ করতে সক্ষম হন এবং তার দ্বিতীয় মৌসুমে উয়েফা চ্যাম্পিয়ন্স লিগে তার ভালো খেলার জন্য তিনি ইউরোপের শীর্ষ পর্যায়ের বেশ কয়েকটি পুরস্কারের জন্য মনোনীত হন। তার অসাধারণ খেলার জন্য লিয়োনে প্রথমবারের মতো উয়েফা চ্যাম্পিয়ন্স লিগের সেমি-ফাইনাল পর্যন্ত পৌঁছাতে সক্ষম হয়।
২০০৪ সালে, ইয়োরিস ফ্রান্স অনূর্ধ্ব-১৮ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন। প্রায় ৫ বছর যাবত ফ্রান্সের বয়সভিত্তিক দলের হয়ে খেলার পর, তিনি ২০০৮ সালে ফ্রান্সের হয়ে আন্তর্জাতিক পর্যায়ে অভিষেক করেছেন; ফ্রান্সের জার্সি গায়ে তিনি এপর্যন্ত ১৪৫ ম্যাচে অংশগ্রহণ করেছেন।
উগো আদ্রিয়্যাঁ দোমিনিক ইয়োরিস ১৯৮৬ সালের ২৬শে ডিসেম্বর তারিখে ফ্রান্সের নিসে জন্মগ্রহণ করেছেন এবং সেখানেই তার শৈশব অতিবাহিত করেছেন।
ইয়োরিস ফ্রান্স অনূর্ধ্ব-১৮, ফ্রান্স অনূর্ধ্ব-১৯, ফ্রান্স অনূর্ধ্ব-২০ এবং ফ্রান্স অনূর্ধ্ব-২১ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০০৪ সালে ফ্রান্স অনূর্ধ্ব-১৮ দলের হয়ে আন্তর্জাতিক পর্যায়ে অভিষেক করেছেন। ফ্রান্সের বয়সভিত্তিক দলের হয়ে তিনি প্রায় ৫ বছরে ২৬ ম্যাচে অংশগ্রহণ এবং একটি শিরোপা জয়লাভ করেছেন।
২০০৮ সালের ১৯শে নভেম্বর তারিখে, ২১ বছর, ১০ মাস ও ২৪ দিন বয়সে, বাম পায়ে ফুটবল খেলায় পারদর্শী ইয়োরিস উরুগুয়ের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ফ্রান্সের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১ নম্বর জার্সি পরিধান করে খেলেছিলেন। ম্যাচটি ০–০ গোলে ড্র হয়েছিল। ফ্রান্সের হয়ে অভিষেকের বছরে ইয়োরিস সর্বমোট ১ ম্যাচে অংশগ্রহণ করেছেন।
স্তিভ মঁদন্দা

স্তিভ মঁদন্দা এমপিদি (, ; জন্ম: ২৮ মার্চ ১৯৮৫; স্তিভ মঁদন্দা নামে সুপরিচিত) হলেন একজন ফরাসি পেশাদার ফুটবল খেলোয়াড়। তিনি বর্তমানে ফরাসি ক্লাব রেনে এবং ফ্রান্স জাতীয় দলের হয়ে গোলরক্ষক হিসেবে খেলেন।
২০০৩ সালে, মঁদন্দা ফ্রান্স অনূর্ধ্ব-২১ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন। প্রায় ৩ বছর যাবত ফ্রান্সের বয়সভিত্তিক দলের হয়ে খেলার পর, তিনি ২০০৮ সালে ফ্রান্সের হয়ে আন্তর্জাতিক পর্যায়ে অভিষেক করেছেন; ফ্রান্সের জার্সি গায়ে তিনি এপর্যন্ত ৩৪ ম্যাচে অংশগ্রহণ করেছেন।
স্তিভ মঁদন্দা এমপিদি ১৯৮৫ সালের ২৮শে মার্চ তারিখে জায়ারের কিনশাসায় জন্মগ্রহণ করেছেন এবং সেখানেই তার শৈশব অতিবাহিত করেছেন।
মঁদন্দা ফ্রান্স অনূর্ধ্ব-২১ এবং ফ্রান্স বি দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০০৩ সালে ফ্রান্স অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন। ফ্রান্সের বয়সভিত্তিক দলের হয়ে তিনি প্রায় ৩ বছরে ১৯ ম্যাচে অংশগ্রহণ করেছেন।
২০০৮ সালের ২৭শে মে তারিখে, ২৩ বছর, ১ মাস ও ২৯ দিন বয়সে, ডান পায়ে ফুটবল খেলায় পারদর্শী মঁদন্দা ইকুয়েডরের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ফ্রান্সের হয়ে অভিষেক করেছেন। উক্ত ম্যাচের ৪৬তম মিনিটে গোলরক্ষক সেবাস্তিয়্যাঁ ফ্রের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচটি ফ্রান্স ২–০ গোলের ব্যবধানে জয়লাভ করেছিল। ফ্রান্সের হয়ে অভিষেকের বছরে মঁদন্দা সর্বমোট ৩ ম্যাচে অংশগ্রহণ করেছেন।
আলফঁস আরেওলা

আলফঁস ফ্রঁসিস আরেওলা (, ;; জন্ম: ২৭ ফেব্রুয়ারি ১৯৯৩; আলফঁস আরেওলা নামে সুপরিচিত) হলেন একজন ফরাসি পেশাদার ফুটবল খেলোয়াড়। তিনি বর্তমানে ফরাসি ক্লাব ওয়েস্ট হ্যাম এবং ফ্রান্স জাতীয় দলের হয়ে গোলরক্ষক হিসেবে খেলেন।
১৯৯৯–২০০০ মৌসুমে, ফরাসি ফুটবল ক্লাব পেতিতস আঁজের হয়ে খেলার মাধ্যমে আরেওলা তার যুব পর্যায়ের খেলোয়াড়ী জীবন শুরু করেন; অতঃপর তিনি পারি সাঁ-জেরমাঁ এবং ফেরনঁ সাস্ত্রের মতো ক্লাবের যুব পর্যায়ের হয়ে খেলার মাধ্যমে নিজের খেলার বিকাশ করেছেন। অতঃপর ২০১০–১১ মৌসুমে, প্রথমে ফরাসি ক্লাব পারি সাঁ-জেরমাঁ বি দলের হয়ে এবং পরবর্তীতে পারি সাঁ-জেরমাঁর মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন, যেখানে তিনি এপর্যন্ত ৭ মৌসুম অতিবাহিত করেছেন; পারি সাঁ-জেরমাঁর হয়ে তিনি ৭৫টি ম্যাচ করেছেন। অতঃপর তিনি লঁস, বাস্তিয়া, ভিয়ারিয়াল, রিয়াল মাদ্রিদ এবং ফুলহ্যামের হয়ে খেলেছেন। ২০২২–২৩ মৌসুমে, তিনি প্রায় ৯ মিলিয়ন ইউরোর বিনিময়ে পারি সাঁ-জেরমাঁ হতে ইংরেজ ক্লাব ওয়েস্ট হ্যামে যোগদান করেছেন।
২০০৮ সালে, আরেওলা ফ্রান্স অনূর্ধ্ব-১৬ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন। প্রায় ৭ বছর যাবত ফ্রান্সের বয়সভিত্তিক দলের হয়ে খেলার পর, তিনি ২০১৮ সালে ফ্রান্সের হয়ে আন্তর্জাতিক পর্যায়ে অভিষেক করেছেন; ফ্রান্সের জার্সি গায়ে তিনি এপর্যন্ত ৩ ম্যাচে অংশগ্রহণ করেছেন।
আলফঁস ফ্রঁসিস আরেওলা ১৯৯৩ সালের ২৭শে ফেব্রুয়ারি তারিখে ফ্রান্সের প্যারিসে জন্মগ্রহণ করেছেন এবং সেখানেই তার শৈশব অতিবাহিত করেছেন।
আরেওলা ফ্রান্স অনূর্ধ্ব-১৬, ফ্রান্স অনূর্ধ্ব-১৭, ফ্রান্স অনূর্ধ্ব-১৮, ফ্রান্স অনূর্ধ্ব-১৯, ফ্রান্স অনূর্ধ্ব-২০ এবং ফ্রান্স অনূর্ধ্ব-২১ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০০৮ সালে ফ্রান্স অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। ফ্রান্সের বয়সভিত্তিক দলের হয়ে তিনি প্রায় ৭ বছরে ৫১ ম্যাচে অংশগ্রহণ এবং একটি শিরোপা জয়লাভ করেছেন।
২০১৮ সালের ৬ই সেপ্টেম্বর তারিখে, ২৫ বছর, ৬ মাস ও ১০ দিন বয়সে, ডান পায়ে ফুটবল খেলায় পারদর্শী আরেওলা জার্মানির বিরুদ্ধে অনুষ্ঠিত ২০১৮–১৯ উয়েফা নেশন্স লিগের ম্যাচে অংশগ্রহণ করার মাধ্যমে আন্তর্জাতিক ফুটবলে ফ্রান্সের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১৬ নম্বর জার্সি পরিধান করে খেলেছিলেন। ম্যাচটি ০–০ গোলে ড্র হয়েছিল। ফ্রান্সের হয়ে অভিষেকের বছরে আরেওলা সর্বমোট ২ ম্যাচে অংশগ্রহণ করেছেন।
আদিল রামি

আদিল রামি (عادل رامي; ; জন্ম: ২৭ ডিসেম্বর ১৯৮৫) হলেন একজন ফরাসি পেশাদার ফুটবলার, যিনি ফরাসি লিগ ১ ক্লাব মার্সেই এবং ফ্রান্স জাতীয় দলের হয়ে একজন রক্ষণভাগের খেলোয়াড় হিসেবে খেলেন।
২০০৩ সালে, এতোয়েল ফ্রেয়ুস সেন্ত-রাফায়েলের হয়ে খেলার মাধ্যমে রামি তার পেশাদার ক্যারিয়ার শুরু করেন। এরপূর্বে তিনি এই ক্লাবের যুব পর্যায়ের হয়ে খেলেছেন। এই ক্লাবে তিনি ৩ মৌসুম অতিবাহিত করেন। এতোয়েল ফ্রেয়ুস সেন্ত-রাফায়েলের হয়ে তিনি ফ্রান্সের চতুর্থ স্তরের লিগ শ্যাম্পিওনাত দে ফ্রান্স আমাতেউরে খেলেছেন। ২০০৬ সালে, তিনি লিগ ১-এর ফরাসি ক্লাব লিলিয়ে যোগদান করেন, যেখানে তিনি ৫ মৌসুম অতিবাহিত করেন। লিলিতে, তিনি একজন মূল একাদশের খেলোয়াড় হিসেবে নিজেকে প্রতিষ্ঠিত অরেন। তিনি ২০০৭ সালে, এই ক্লাবটির হয়ে অভিষেক করেন। লিলি ভক্তগণ এবং তার দলের অন্যান্য খেলোয়াড়রা তার ডাকনাম "শ্রেক" রাখেন। ২০১১ সালের জানুয়ারি মাসে, রামি স্পেনীয় ক্লাব ভালেনসিয়ায় যোগদান করেন, যেখানে তিনি ৪ মৌসুমে জন্য চুক্তি স্বাক্ষর করেন, যদিও তিনি অবিলম্বে তার পূর্ববর্তী ক্লাব ধারের খেলোয়াড় হিসেবে খেলেন। অতঃপর তিনি লিলিকে ডাবল জয়লাভ করতে সাহায্য করেন।
মরক্কো জাতীয় দল হতে ডাক পাওয়া সত্ত্বেও তিনি তা প্রত্যাখ্যান করেন। তিনি ২০১০ ফিফা বিশ্বকাপের ফ্রান্স প্রাথমিক দলের একজন সদস্য ছিলে, কিন্তু তিনি মূল দলে স্থান পাননি। ২০১০ সালের ১১ই আগস্ট তারিখে, রামি নরওয়ের বিরুদ্ধে এক প্রীতি ম্যাচে ফ্রান্স জাতীয় দলের হয়ে খেলার মাধ্যমে আন্তর্জাতিক পর্যায়ে অভিষেক করেন।
কেভিন ফাইগি

কেভিন ফাইগি (, ; জন্ম জুন ২, ১৯৭৩) হলেন একজন মার্কিন চলচ্চিত্র প্রযোজক যিনি ২০০৭ সাল থেকে মার্ভেল স্টুডিওসের সভাপতি হিসেবে রয়েছেন। চলচ্চিত্রগুলি যা তিনি প্রযোজনা করেছেন তাদের $২২ বিলিয়নের চেয়েও বেশি একটি সংযুক্ত বিশ্বব্যাপী বক্স অফিস আয় আছে। ফাইগি প্রোডিউসার গিল্ড অব অ্যামেরিকার একজন সদস্য। ২০১৯ সালে, তিনি "ব্ল্যাক প্যান্থার" চলচ্চিত্রটির প্রযোজনার জন্য শ্রেষ্ঠ চলচ্চিত্রের জন্য একাডেমি পুরস্কারে প্রথমবারের জন্য মনোনীত হন। তার দ্বারা প্রযোজিত একটি চলচ্চিত্র, "" হলো সর্বসময়ের সর্বোচ্চ-আয়কারী চলচ্চিত্র।
কেভিন ওয়েস্টফিল্ড, নিউ জার্সি-তে বড় হন, যেখানে তিনি ওয়েস্টফিল্ড উচ্চ বিদ্যালয় থেকে স্নাতক পাস করেন। ১৯৫০-এর দশকে তার নানা একজন টেলিভিশন প্রযোজক ছিলেন, সোপ ওপেরাতে কাজ করতেন যার মধ্যে রয়েছে "দ্য গাইডিং লাইট" এবং "এস দ্য ওয়ার্ল্ড টার্ন্স"।
উচ্চ বিদ্যালয়ের পর, ফাইগি ইউনিভার্সিটি অফ সাউথার্ন ক্যালিফর্নিয়া স্কুল অফ সিনেম্যাটিক আর্টসের জন্য আবেদন করেন, তার পছন্দের পরিচালক: জর্জ লুকাস, রন হাওয়ার্ড এবং রবার্ট জেমেকিসের শিক্ষা প্রতিষ্ঠান। তার প্রথম পাঁচটি আবেদন বাতিল করা হয়, কিন্তু তিনি চালিয়ে যান এবং ষষ্ঠবারের জন্য তাকে গ্রহণ করা হয়।
তার পুর্বে করা কাজের মধ্যে রয়েছে "ভলকানো" এবং "ইউ'ভ গট মেইল"-এ নির্বাহী প্রযোজক লওরেন শূলার ডোনারের সহায়ক হওয়া।
২০০০-এ, তাকে একজন প্রযোজক হিসেবে মার্ভেল দ্বারা ভাড়া করা হয়।
প্রথম "এক্স-মেন" চলচ্চিত্রে, তার মার্ভেল ইউনিভার্সের জ্ঞানের কারণে, ডোনার ফাইগি-কে সহযোগী প্রযোজক বানিয়ে দেন। অ্যাভি অ্যারাড-কে মুগ্ধ করে, তিনি একই বছর মার্ভেল স্টুডিওসে তার সহকারী অধিনায়ক হিসেবে কাজের জন্য ভাড়া করেন। ফাইগি মার্চ ২০০৭-এ মার্ভেল স্টুডিওসের প্রযোজনা সভাপতি হিসেবে খ্যাত হন।
ফাইগি ফেব্রুয়ারি ২২, ২০১৩-তে আইসিজি (ICG) প্রচারবিদ সংঘ পুরস্কারে বছরের মোশন পিকচার ক্রীড়ক অর্জন করেন। পুরস্কারে সমিতির সভাপতি, হেনরি বলিনগার, বলেন "কেভিন ফাইগির একটি চলচ্চিত্রের প্রচারণা এবং বিপণনের বোঝা এবং রসাস্বাদনের সফলতা গত ১০ বছরের সময়ের মার্ভেল কমিক বইয়ের পাতা থেকে অভিযোজিত ব্লকবাস্টার বৈশিষ্ট্য চলচ্চিত্রের গুচ্ছে এনে দেয়।"
২০১৯ সালে প্রোডিউসার গিল্ড অব অ্যামেরিকা দ্বারা ফাইগিকে নাটুকে মোশন পিকচারে ডেভিড ও. সেলজনিক পুরস্কারে পুরষ্কিত করা হবে।
ফাইগি ক্যাটলিনকে বিবাহ করেন, একজন কার্ডিওথোরাসিক নার্স যার সাথে তার একটি কন্যা আছে যার জন্ম হয় ২০০৯-তে।
শের

শের (; জন্ম: শেরিলিন সার্কিসিয়ান, ২০ মে ১৯৪৬) হলেন একজন মার্কিন গায়িকা ও অভিনেত্রী। তাকে প্রায়শই পপ দেবী বলে অভিহিত করা হয়, তাকে পুরুষ শাসিত এই শিল্পে নারী সায়ত্বশাসনের প্রতিনিধি বলে উল্লেখ করা হয়। তিনি তার ভিন্নধর্মী কন্ট্রাল্টো কণ্ঠের জন্য প্রসিদ্ধ। তিনি বিনোদনের বিভিন্ন ক্ষেত্রে কাজ করেছেন এবং তার ছয় দশকের দীর্ঘ কর্মজীবনে বিভিন্ন রীতি ও উপস্থিতি গ্রহণ করেছেন।
১৯৬৫ সালে "আই গট ইউ বেব" গানটি মার্কিন ও ব্রিটিশ চার্টের শীর্ষে পৌঁছালে লোক-রকধর্মী সনি ও শের স্বামী-স্ত্রী যুগলের একজন হিসেবে তিনি জনপ্রিয়তা অর্জন করেন। ১৯৬৭ সালের শেষের দিকে বিশ্বব্যাপী তাদের ৪০ মিলিয়ন রেকর্ড বিক্রি হয়। যুগল অ্যালবামের পাশাপাশি তিনি একক অ্যালবামও প্রকাশ করতে থাকেন। ১৯৬৬ সালে তার প্রথম মিলিয়নের অধিক বিক্রিত গান "ব্যাং ব্যাং (মাই বেবি শট মি ডাউন)"।
১৯৮২ সালে "কাম ব্যাক টু দ্য ফাইভ অ্যান্ড ডাইম, জিমি ডিন, জিমি ডিন" নাটক দিয়ে তার ব্রডওয়েতে অভিষেক হয় এবং পরে তিনি এর চলচ্চিত্রায়নেও অভিনয় করেন। তিনি পরবর্তীতে "সিল্কউড" (১৯৮৩), "মাস্ক" (১৯৮৫) ও "মুনস্ট্রাক" (১৯৮৭) চলচ্চিত্রে তার অভিনয় দিয়ে সমাদৃত হন এবং শেষোক্ত চলচ্চিত্রের জন্য তিনি শ্রেষ্ঠ অভিনেত্রীর জন্য একাডেমি পুরস্কার অর্জন করেন। পরবর্তীতে তিনি আবার তার সঙ্গীত কর্মজীবনে ফিরে যান এবং তার প্রকাশিত "শের" (১৯৮৭), "হার্ট অব স্টোন" (১৯৮৯) ও "লাভ হার্টস" (১৯৯১) অ্যালবামগুলো সফল হয়।
শের একটি গ্র্যামি পুরস্কার, একটি এমি পুরস্কার, একটি একাডেমি পুরস্কার, তিনটি গোল্ডেন গ্লোব পুরস্কার, একটি কান চলচ্চিত্র উৎসব পুরস্কার, একটি বিশেষ সিএফডিএ ফ্যাশন পুরস্কার এবং আরও বেশ কিছু সম্মাননা অর্জন করেছেন। তার ১০০ মিলিয়ন রেকর্ড বিক্রি হয়েছে, যার ফলে তিনি সর্বাধিক বিক্রিত সঙ্গীতশিল্পীদের মধ্যে অন্যতম। তিনি একমাত্র শিল্পী যার ১৯৬০-এর দশক থেকে ২০১০-এর দশক পর্যন্ত প্রতি দশকে একটি করে বিলবোর্ড তালিকার শীর্ষ একক অ্যালবাম রয়েছে। সঙ্গীত ও অভিনয়ের বাইরে তিনি তার রাজনৈতিক মতাদর্শ, মানবহিতৌষী কর্মকাণ্ড, ও সামাজিক কর্মকাণ্ড, যেমন এলজিবিটি অধিকার ও এইচআইভি/এইডস প্রতিরোধের জন্য প্রসিদ্ধ।
বাঁজামাঁ পাভার

বাঁজামাঁ জাক মার্সেল পাভার () (জন্ম: ২৮ মার্চ ১৯৯৬) হলেন একজন ফরাসি পেশাদার ফুটবলার, যিনি জার্মান ক্লাব ভিএফবি স্টুটগার্ট এবং ফ্রান্স জাতীয় দলের হয়ে একজন রক্ষণভাগের খেলোয়াড় হিসেবে খেলেন। পাভার ২০১৮ সালের ফুটবল বিশ্বকাপের ২য় পর্যায়ে বা রাউন্ডে (অর্থাৎ ১ম উচ্ছেদমূলক পর্যায়ে) ফ্রান্স বনাম আর্জেন্টিনা ম্যাচের অতি গুরুত্বপূর্ণ মুহূর্তে ফ্রান্সের পক্ষে তৃতীয় গোল হিসেবে একটি দূরপাল্লার গোল করে তিনি বিশেষ পরিচিতি লাভ করেন।
বঁজামাঁ মঁদি

বেঞ্জামিন মেন্ডি (; জন্ম: ১৭ জুলাই ১৯৯৪) হলেন একজন ফরাসি পেশাদার ফুটবলার, যিনি প্রিমিয়ার লিগ ক্লাব ম্যানচেস্টার সিটি এবং ফ্রান্স জাতীয় দলের হয়ে একজন রক্ষণভাগের খেলোয়াড় হিসেবে খেলেন। ২০১৭ সালে, ফরাসি ক্লাব এএস মোনাকো এফসি হতে এক রক্ষণভাগের খেলোয়াড়ের জন্য তৎকালীন রেকর্ড পরিমাণ স্থানান্তর পারিশ্রমিকের মাধ্যমে ম্যানচেস্টার সিটিতে যোগদান করেন।
মঁদি ফ্রান্সের বয়সভিত্তিক বেশ কয়েকটি দলের প্রতিনিধিত্ব করেছেন; তার মধ্যে ফ্রান্স অনূর্ধ্ব-১৬, ফ্রান্স অনূর্ধ্ব-১৭ এবং ফ্রান্স অনূর্ধ্ব-২১ দল অন্যতম। তিনি অনূর্ধ্ব-১৭ দলের হয়ে খেলার সময় ২০১১ ফিফা অনূর্ধ্ব-১৭ বিশ্বকাপে অংশগ্রহণ করেন, যেখানে ফ্রান্স কোয়ার্টার-ফাইনাল পর্যন্ত পৌঁছেছিল।
২০১৭ সালের মার্চ মাসে, লুক্সেমবার্গ জাতীয় দল এবং স্পেন জাতীয় দলের বিরুদ্ধে ম্যাচের জন্য সর্বপ্রথম ফ্রান্স জাতীয় দল হতে ডাক পান। অতঃপর ২০১৭ সালের ২৫শে মার্চ তারিখে, লুক্সেমবার্গের বিরুদ্ধে ম্যাচের মাধ্যমে ফ্রান্সের হয়ে আন্তর্জাতিক পর্যায়ে অভিষেক করেন; উক্ত খেলাতি ৩–১ গোলে জয়লাভ করে ফ্রান্স।
২০১৮ সালের ১৭ই মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ফ্রান্সের ২৩ সদস্যের চূড়ান্ত দলের ডাক পান।
!জাতীয় দল!!সাল!!উপস্থিতি !!গোল
! colspan=2|মোট!!৪!!০
লুকাস এরনঁদেজ

লুকাস ফ্রঁসোয়া বের্নার এরনঁদেজ (, ; জন্ম: ১৪ ফেব্রুয়ারি ১৯৯৬; লুকাস এরনঁদেজ নামে সুপরিচিত) হলেন একজন ফরাসি পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লিগের শীর্ষ স্তর লিগ ১-এর ক্লাব পারি সাঁ-জেরমাঁ এবং ফ্রান্স জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় হিসেবে খেলে থাকেন।
ফ্রান্স
বায়ার্ন মিউনিখ
ব্লেজ মাতুইদি

ব্লেজ মাতুইদি (; জন্ম: ৯ এপ্রিল ১৯৮৭) হলেন একজন ফরাসি পেশাদার ফুটবলার, যিনি ইতালীয় ক্লাব জুভেন্টাস এবং ফ্রান্স জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত সেন্টাল মিডফিল্ডার পজিশনে খেলে থাকেন। তাকে মাঝেমাঝেই "ভয়ঙ্কর এবং শক্তিশালী খেলোয়াড়" হিসেবে অভিহিত করা হয়ে থাকে। ইলে-দে -ফ্রান্সের অঞ্চলভিত্তিক অপেশাদার ফুটবল ক্লাবের হয়ে খেলার মাধ্যমে মাতুইদি ফুটবল জগতে পদার্পণ করেন; তার মধ্যে ইউএস ফন্তেনে-সু-বোয়া এবং সিও ভিন্সেনোয়া উল্লেখযোগ্য। ১৯৯৯ সালে, মর্যাদাপূর্ণ ফরাসি ক্লাব আইএনএফ ক্লেয়ারফন্তেনের একাডেমী পর্যায়ে যোগদান করেন। আইএনএফ ক্লেয়ারফন্তেন হতে চলে আসার পর, মাতুইদি অর্ধ-পেশাদার ক্লাব ইউএস ক্রেতেইল-লুজিতানোসে যোগদান করেন এবং সেখানে ৩ মৌসুম ক্লাবের একাডেমী পর্যায়ে অতিবাহিত করেন। ২০০৪ সালে, তিনি পেশাদার ক্লাব ত্রয়েস এসিতে যোগদান করেন এবং ২০০৪–০৫ মৌসুমে লিগ ১-এ খেলার মাধ্যমে তার পেশাদার ক্যারিয়ার শুরু করেন। ত্রয়েসের হয়ে ৩ মৌসুম খেলার পর, মাতুইদি এএস সেন্ট-ইতিয়েনে যোগদান করেন। এএস সেন্ট-ইতিয়েনের হয়ে তিনি প্রথমবারের মতো কোন উয়েফা লিগে খেলেন। ২০০৯–১০ মৌসুমে, আলাইন পেরিন তাকে দলের অধিনায়কের জন্য নির্ধারণ করেন। ২০১১ সালের জুলাই মাসে, এএস সেন্ট-ইতিয়েনে ৪ মৌসুম খেলার পর, মাতুইদি ৩ বছরের চুক্তিতে ফরাসি ক্লাব প্যারিস সেন্ট জার্মেইয়ে যোগদান করেন।
তিনি ফ্রান্সের বয়সভিত্তিক বেশ কয়েকটি দলের হয়ে খেলেছেন; যার মধ্যে রয়েছে অনূর্ধ্ব-১৯ এবং অনূর্ধ্ব-২১। ২০১০ সালের আগস্ট মাসে, তৎকালীন নতুন ম্যানেজার লরেন্ত ব্লাঙ্ক দ্বারা তিনি প্রথমবারের মতো ফ্রান্সের জাতীয় দলে ডাক পান। ২০১০ সালের সেপ্টেম্বর মাসে, ২০১২ উয়েফা ইউরোর বাছাইপর্বে বসনিয়া ও হার্জেগোভিনার বিরুদ্ধে ফ্রান্স জাতীয় দলের হয়ে খেলার মাধ্যমে তিনি আন্তর্জাতিক পর্যায়ে অভিষেক করেন। তার অভিষেকের পর থেকে এপর্যন্ত তিনি ২টি উয়েফা ইউরোপীয় চ্যাম্পিয়নশিপ এবং ১টি ফিফা বিশ্বকাপ অংশগ্রহণ করেছেন। তিনি ২০১৬ উয়েফা ইউরো রানার-আপ ফ্রান্স দলের একজন সদস্য ছিলেন।
এনগোলো কঁতে

এনগোলো কঁতে (; জন্ম: ২৯ মার্চ ১৯৯১) হলেন একজন ফরাসি পেশাদার ফুটবলার, যিনি প্রিমিয়ার লিগ ক্লাব চেলসি এবং ফ্রান্স জাতীয় দলের হয়ে একজন মধ্যমাঠের খেলোয়াড় হিসেবে খেলেন।
ইউএস বুলোগ্নের হয়ে খেলার মাধ্যমে কঁতে তার পেশাদার ক্যারিয়ার শুরু করেন এবং পরবর্তীতে দুই মৌসুমের জন্য স্তাদ মালয়ার্ব কঁনের লিগ ১-এ খেলেন। ২০১৫ সালে, তিনি প্রিমিয়ার লিগ ক্লাব লেস্টার সিটিতে ৫.৬ মিলিয়ন ইউরোর বিনিময়ে এক চুক্তি স্বাক্ষর করেন। যোগদানের পর থেকেই তিনি ক্লাবটির একজন অখণ্ড খেলোয়াড়ে পরিণত হন। তিনি ২০১৫–১৬ মৌসুমে লেস্টার সিটিকে তাদের ইতিহাসে প্রথম প্রিমিয়ার লিগ শিরোপা জয়লাভ করতে সাহায্য করেন। তিনি উক্ত ক্লাবের হয়ে শুধুমাত্র একটি মৌসুম অতিবাহিত করেন। এর পরবর্তী বছরে, তিনি প্রিমিয়ার লিগের এক ক্লাব চেলসিতে ৩২ মিলিয়ন ইউরোর যোগদান করেন। চেলসিতে যোগদানের প্রথম মৌসুমেই তিনি আবারো প্রিমিয়ার লিগ শিরোপা জয়লাভ করতে সক্ষম হন। ২০১৬–১৭ মৌসুমে, তিনি পিএফএ খেলোয়াড়দের বছরের সেরা খেলোয়াড় এবং এফডাব্লিউএ বছরের সেরা ফুটবলারের পুরস্কার জয়লাভ করেন। ১৯৯২ এবং ১৯৯৩ সালে এরিক কাঁতোয়াঁর পর, তিনি প্রথম খেলোয়াড় হিসেবে একজন আউটফিল্ড খেলোয়াড় হিসেবে পরপর দুই প্রিমিয়ার লিগ শিরোপা দুই ক্লাবের হয়ে জয়লাভ করেন।
২০১৬ সালে ফ্রান্স জাতীয় দলের হয়ে খেলার মাধ্যমে আন্তর্জাতিক পর্যায়ে অভিষেক করেন। তিনি একই বছরের ২০১৬ উয়েফা ইউরো রানার-আপ ফ্রান্স দলের একজন সদস্য ছিলেন।
স্তিভেন জোঞ্জি

স্তিভেন এনকেম্বোয়াঞ্জা মাইক ক্রিস্তোফার জোঞ্জি (জন্ম: ১৫ ডিসেম্বর ১৯৮৮) হলেন একজন ফরাসি পেশাদার ফুটবলার, যিনি স্পেনীয় ক্লাব সেভিয়া এবং ফ্রান্স জাতীয় দলের হয়ে একজন মধ্যমাঠের খেলোয়াড় হিসেবে খেলেন।
তিনি লিগ ২ ক্লাব আমিয়েন্সের হয়ে খেলার মাধ্যমে তিনি তার পেশাদার ক্যারিয়ার শুরু করেন। তিনি তার খেলার মাধ্যমে সকলকে মুগ্ধ করে দিয়ে ২০০৯ সালে ৬৫০,০০০ ইউরোর বিনিময়ে প্রিমিয়ার লিগ ক্লাব ব্ল্যাকবার্ন রোভার্সে যোগদান করেন। তিনি তিন মৌসুমের জন্য ইউড পার্কে খেলেছেন, যখন ব্ল্যাকবার্ন রোভার্স অবনমিত হয়ে নিম্নস্তরের লিগে চলে যায়। যদিও তিনি প্রিমিয়ার লিগেই থেকে যান; তিনি ৩ মিলিয়ন ইউরোর বিনিময়ে প্রিমিয়ার লিগের অন্য ক্লাব স্টোক সিটিতে যোগদান করেন। স্টোক সিটিতে তিনি টনি পুলিসের নেতৃত্বে নিজেকে দলের একজন প্রধান সদস্য হিসেবে গড়ে তোলেন। তিনি ২০১৪–১৫ মৌসুমে স্টোক সিটি বছরের সেরা খেলোয়াড়ের পুরস্কার জয়লাভ করেন। অতঃপর ২০১৫ সালের জুলাই মাসে, ৭ মিলিয়ন ইউরোর বিনিময়ে স্পেনীয় ক্লাব সেভিয়ায় যোগদান করেন এবং তিনি তার প্রথম মৌসুমেই উয়েফা ইউরোপা লিগ জয়লাভ করতে সক্ষম হন।
জোঞ্জি ফ্রান্স অনূর্ধ্ব-২১ দলের হয়ে খেলার মাধ্যমে ফ্রান্সের প্রতিনিধিত্ব করেছেন। তিনি তার পৈতৃকসূত্রীয় দেশ ডিআর কঙ্গোর হয়ে খেলার সুযোগ পেয়েছিলেন, কিন্তু তিনি তা প্রত্যাখ্যান করেন। অন্যদিকে, তিনি ইংল্যান্ড জাতীয় দলের হয়ে খেলতে চেয়েছিলেন, কিন্তু তাতে তিনি ব্যর্থ হন। অতঃপর ২০১৭ সালের নভেম্বর মাসে, তিনি ফ্রান্স জাতীয় ফুটবল দল|ফ্রান্স জাতীয় দলের]] হয়ে খেলার মাধ্যমে আন্তর্জাতিক পর্যায়ে অভিষেক করেন।
সেভিয়া
ব্যক্তিগত
তোমা ল্যমার

তোমা ল্যমার (জন্ম: ১২ নভেম্বর ১৯৯৫) হলেন একজন ফরাসি পেশাদার ফুটবলার, যিনি লীগ ১ ক্লাব মোনাকো এবং ফ্রান্স জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি তার বহুমুখতা, দুই উইংয়ে খেলার যোগ্যতা এবং সেন্টার ভালো ফলাফলের প্রদর্শনের জন্য অধিক পরিচিত। অন্যদিকে, তার ড্রিবলিং এবং পাস দেওয়ার দক্ষতাও অসাধারণ।
২০১৩ সালে, কঁনের হয়ে খেলার মাধ্যমে তিনি তার পেশাদার ক্যারিয়ার শুরু করেন। অতঃপর ২০১৫ সালে, ৩.৪ মিলিয়ন ইউরোর বিনিময়ে লীগ ১ ক্লাব মোনাকোয় যোগদান করেন।
তিনি ফ্রান্সের অনূর্ধ্ব-১৭ হয়ে অনূর্ধ্ব-২১ পর্যন্ত প্রত্যেক পর্যায়ে ফ্রান্সের প্রতিনিধিত্ব করেন এবং ২০১৬ সালে আইভরি কোস্ট জাতীয় দলের বিরুদ্ধে এক ম্যাচে ফ্রান্স জাতীয় দলের হয়ে খেলার মাধ্যমে আন্তর্জাতিক পর্যায়ে অভিষেক করেন।
গুইদো পিজ্জারো

গুইদো হারনান পিজ্জারো দেমেস্ত্রি (ফেব্রুয়ারি ২৬, ১৯৯০) একজন আর্জেন্টাইন পেশাদার ফুটবলার যিনি স্প্যানিশ ক্লাব সেভিয়া এবং আর্জেন্টিনার হয়ে খেলেন।
২০০৯ সালে আর্জেন্টাইন ক্লাব লেনাসের হয়ে পিজ্জারোর অভিষেক হয়। ২০১৩ সালের জুলাইয়ে মেক্সিকান ক্লাব টাইগরেস ইউএনএলে যোগ দেয়। টাইগরেসের হয়ে মেক্সিকো আপারচুরা ২০১৪ মৌসুম এবং ২০১৫ কোপা লিবার্তোরেস ফাইনালে পরাজিত হয়। টাইগরেসের হয়ে মেক্সিকো আপারচুরা ২০১৫ মৌসুম এবং আপারচুরা চ্যাম্পিয়েন্সিপ ২০১৬ এর শিরোপা লাভ করে। ২০১৭ সালের জুলাইয়ে তিনি স্প্যানিশ ক্লাব সেভিয়া এফসিতে যোগ দেন।
২০১৬ সালে পিজ্জারো কোপা আমেরিকার জন্য আর্জেন্টিনার প্রাথমিক দলে ডাক পান, কিন্তু মুলদলে ডাক পাননি। নভেম্বরে ব্রাজিল এবং কলম্বিয়ার বিপক্ষে ম্যাচের জন্য ডাক পেলেও খেলার সুযোগ পাননি। ২০১৭ সালের ২৮ মার্চে বলিভিয়ার বিপক্ষে পিজ্জারোর অভিষেক হয়।
২০১৮ সালের মে'তে বিশ্বকাপের জন্য আর্জেন্টিনার ৩৫ সদস্যের দলে ডাক পান।
কোরঁতাঁ তোলিসো

কোরঁতাঁ তোলিসো (জন্ম: ৩ আগস্ট ১৯৯৪) হলেন একজন ফরাসি পেশাদার ফুটবলার, যিনি জার্মান ক্লাব বায়ার্ন মিউনিখ এবং ফ্রান্স জাতীয় দলের হয়ে একজন মধ্যমাঠের খেলোয়াড় হিসেবে খেলেন।
তোলিসো লিয়োন হতে ফুটবল খেলার শিক্ষা সম্পন্ন করেন। তিনি ২০১৩ সালে ক্লাবটির হয়ে খেলার মাধ্যমে তার পেশাদার ক্যারিয়ার শুরু করেন এবং তিনি ক্লাবটির হয়ে সর্বমোট ১৬০টি ম্যাচে খেলেছেন এবং ২৯টি গোল করেছেন। তিনি ২০১৭ সালে, ৪১.৫ মিলিয়ন ইউরোর বিনিময়ে জার্মান ক্লাব বায়ার্ন মিউনিখে যোগদান করেন, এটি একটি জার্মান ক্লাবের জন্য স্থানান্তর রেকর্ড।
২০১৭ সালে, ফ্রান্স জাতীয় দলের হয়ে খেলার মাধ্যমে আন্তর্জাতিক পর্যায়ে অভিষেক করেন। এরপূর্বে তিনি ফ্রান্সের বয়সভিত্তিক দলের হয়ে খেলেছেন।
অঁতোয়ান গ্রিয়েজমান

অঁতোয়ান গ্রিয়েজমান (; জন্ম: ২১ মার্চ ১৯৯১) একজন ফরাসি পেশাদার ফুটবলার, যিনি স্পেনীয় শীর্ষ স্তরের লিগ লা লিগার ক্লাব আতলেতিকো মাদ্রিদ এবং ফ্রান্স জাতীয় দলের হয়ে একজন আক্রমণভাগের খেলোয়াড় হিসেবে খেলেন।
গ্রিয়েজমান ফ্রান্সের মাকোঁয় জন্মগ্রহণ করেন। তিনি ২০০৯ সালে, স্পেনীয় ক্লাব রিয়াল সোসিয়েদাদ এ তার পেশাদার ক্যারিয়ার শুরু করেন। এই ক্লাবের হয়ে তিনি ২০০৯–১০ মৌসুমে স্পেনের দ্বিতীয় বিভাগ, "সেহুন্দা দিভিসিওন" এর শিরোপা জয়লাভ করেন। রিয়াল সোসিয়েদাদেহয়ে ৫ মৌসুম খেলার পর, ২০১৪ সালে, তিনি ক্লাব রেকর্ড পরিমাণ ৩০ মিলিয়ন ইউরোর বিনিময়ে আরেক স্পেনীয় ক্লাব আতলেতিকো মাদ্রিদ এ যোগদান করেন। তিনি রিয়াল সোসিয়াদাদে তার ক্যারিয়ারের অধিকাংশ সময় একজন উইঙ্গার হিসেবে খেলেছেন তবে আতলেতিকো মাদ্রিদে এসে তিনি তার খেলার ধরন পাল্টে সেন্টার ফরোয়ার্ড হিসেবে খেলতে শুরু করেন এবং খুব তাড়াতাড়ি ক্লাবটির মূল খেলোয়াড়ে পরিণত হন। তিনি তার অভিষেক মৌসুমে ক্লাবের হয়ে অভিষেক মৌসুমে সর্বোচ্চ গোল করার রেকর্ড অর্জন করেন এবং ২০১৪–১৫ মৌসুমে লা লিগার মৌসুমসেরা দলের একজনে পরিণত হন। তিনি ২০১৬ সালে লা লিগা সেরা খেলোয়াড় নির্বাচিত হন। একই সাথে তিনি ২০১৬ সালে ফিফা শ্রেষ্ঠ পুরুষ খেলোয়াড় এবং বালোঁ দরের জন্য মনোনীত হন এবং উভয় পুরস্কারেই তৃতীয় স্থান অর্জন করেন। পরবর্তিতে তিনি ২০১৮ সালে আবারো ফিফা শ্রেষ্ঠ পুরুষ খেলোয়াড় এবং বালোঁ দরের জন্য মনোনীত হন এবং যথাক্রমে ষষ্ঠ ও তৃতীয় স্থান অর্জন করেন।
২০১৯ সালের জুলাই মাসে গ্রিয়েজমান বার্সেলোনায় যোগ দিতে সম্মত হন। পরবর্তীকালে বার্সেলোনা তাকে ১২ কোটি ইউরোর বিনিময়ে কিনে নেয়। এর মাধ্যমে তিনি বিশ্বের ৬ষ্ঠ সর্বোচ্চ দামি ফুটবলারে পরিণত হন।
গ্রিয়েজমান ফ্রান্স "অনূর্ধ্ব-১৯", "অনূর্ধ্ব-২০" এবং "অনূর্ধ্ব-২১" দলের হয়ে খেলেছেন। তিনি ২০১০ সালে ঘরের মাঠে অনুষ্ঠিত "উয়েফা ইউরোপিয়ান অনূর্ধ্ব-১৯ চ্যাম্পিয়নশিপ" জয়ী দল ফ্রান্সের একজন সদস্য ছিলেন। তিনি ২০১৪ সালে, ফ্রান্স জাতীয় দলের হয়ে খেলার মাধ্যমে আন্তর্জাতিক পর্যায়ে অভিষেক করেন। তিনি একই বছরের ফিফা বিশ্বকাপে ফ্রান্স দলের একজন সদস্য ছিলেন। ২০১৬ উয়েফা ইউরোয় ফ্রান্সকে রানার-আপ তিনি সহায়তা করেছিলেন। উক্ত প্রতিযোগিতায় তিনি সর্বোচ্চ গোলদাতা ছিলেন এবং টুর্নামেন্টের সেরা খেলোয়াড় নির্বাচিত হয়েছিলেন। পরবর্তিতে তিনি ২০১৮ ফিফা বিশ্বকাপ জয় করেন। উক্ত প্রতিযোগিতায় তিনি ৪ গোল করার মাধ্যমে দ্বিতীয় সর্বোচ্চ গোলদাতা হিসেবে সিলভার বুট এবং তৃতীয় সেরা খেলোয়াড় হিসেবে ব্রোঞ্জ বল জয় করেন এবং টুর্নামেন্ট ফাইনালের ম্যান অফ দ্য ম্যাচ নির্বাচিত হন।
অলিভিয়ে জিরু

অলিভিয়ে জিরু (; জন্ম: ৩০ সেপ্টেম্বর ১৯৮৬) হলেন একজন ফরাসি পেশাদার ফুটবলার, যিনি ইতালির সেরিয়ে আ ক্লাব এসি মিলান এবং ফ্রান্স জাতীয় দলের হয়ে একজন আক্রমণভাগের খেলোয়াড় হিসেবে খেলেন এবং বর্তমানে তার দেশের সর্বোচ্চ গোলদাতা।
২০০৮ সালে লিগ ২-এর ক্লাব গ্রেনোবলের হয়ে খেলার মাধ্যমে তিনি তার পেশাদার ক্যারিয়ার শুরু করেন। ২০০৯–১০ মৌসুমে, তুরস এফসির হয়ে খেলার সময় তিনি উক্ত বিভাগের সর্বোচ্চ গোলদাতার পুরস্কার জয়লাভ করেন; উক্ত মৌসুমে তিনি ২১টি গোল করেছিলেন। তার এই অসাধারণ খেলা দেখে মুগ্ধ হয়ে মন্তপিলিয়ার তাকে দলে নেয়। ২০১০–১০১ মৌসুমে, আবারো জিরুঁ সর্বোচ্চ গোলদাতার পুরস্কার জয়লাভ করেন, এবার তিনি এই পুরস্কার জয়লাভ করেন লিগ ১-এ। তার এই খেলা ক্লাবটিকে তাদের প্রথম লিগ ১ শিরোপা জয়লাভ করতে সাহায্য করে। অতঃপর ২০১২ সালে, তিনি প্রিমিয়ার লিগ ক্লাব আর্সেনালে যোগদান করেন। এই ক্লাবের হয়ে তিনি ২০১৪ এফএ কাপ, ২০১৫ এফএ কাপ এবং ২০১৭ এফএ কাপ জয়লাভ করতে সক্ষম হন। এই আর্সেনালের হয়ে ২৫৩টি ম্যাচ খেলেন, যার মধ্যে ১০৫টি গোল করেন। ২০১৮ সালের জানুয়ারি মাসে, তিনি প্রিমিয়ার লিগের অন্য এক ক্লাব চেলসির সাথে ১৮ মাসের জন্য এক চুক্তি স্বাক্ষর করেন।
২০১১ সালে, ফ্রান্স জাতীয় দলের হয়ে খেলার মাধ্যমে আন্তর্জাতিক পর্যায়ে অভিষেক করেন। এপর্যন্ত তিনি ৫০-এর অধিক ম্যাচ খেলেছেন যার মধ্যে তিনি ৩০-এর অধিক গোল করেছেন। তিনি ২০১২ উয়েফা ইউরো, ২০১৪ ফিফা বিশ্বকাপ এবং ২০১৬ উয়েফা ইউরোর মতো প্রতিযোগিতায় ফ্রান্সের হয়ে খেলেছেন। তিনি ২০১৬ উয়েফা ইউরো যুগ্ম ২য় সর্বোচ্চ গোলদাতা ছিলেন এবং টুর্নামেন্টের ব্রোঞ্জ বুট জয়লাভ করতে সক্ষম হন।
মন্তপিলিয়ার
আর্সেনাল
চেলসি
ফ্রান্স
ব্যক্তিগত
নাগরাকাটা বিধানসভা কেন্দ্র

নাগরাকাটা (বিধানসভা কেন্দ্র) ভারতের পশ্চিমবঙ্গ রাজ্যের জলপাইগুড়ি জেলার একটি বিধানসভা কেন্দ্র। এই আসনটি (এসটি) জন্য সংরক্ষিত।
ভারতের সীমানা পুনর্নির্ধারণ কমিশনের নির্দেশিকা অনুসারে ২১ নং নাগরাকাটা (এসটি) বিধানসভা কেন্দ্রটি নাগরাকাটা সিডি ব্লক এবং মতিয়ালী সমষ্টি উন্নয়ন ব্লক এবং বনরহাট-২ এবং 
ছামুর্চি গ্রাম পঞ্চায়েত ধূপগুড়ি সমষ্টি উন্নয়ন ব্লক এর অন্তর্গত।
নাগরাকাটা (এসটি) বিধানসভা কেন্দ্রটি ২ নং আলিপুরদুয়ার লোকসভা কেন্দ্র(এসটি) র অন্তর্গত।
পশ্চিমবঙ্গ বিধানসভা নির্বাচন, ২০১৬, তৃণমূলের সুকড়া মুন্ডা নিকটতম প্রতিদ্বন্দ্বী কংগ্রেসের জোসেফ মুন্ডাকে পরাজিত করেন।
২০১১ সালের নির্বাচনে, কংগ্রেসের জোসেফ মুন্ডা নিকটতম প্রতিদ্বন্দ্বী সিপিআই (এম) -এর সুখমৈথ পিটিং ওরাওঁকে পরাজিত করেন।
২০০৬ সালের বিধানসভা নির্বাচনে, সিপিআই (এম) এর সুখমৈথ (পিটিং) ওরাওঁ ২১ নং নাগরাকাটা (এসটি) আসনে জয়ী হন তার নিকটতম প্রতিদ্বন্দ্বী কংগ্রেসের শঙ্কর বারিককে পরাজিত। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ সালে সিপিআই (এম) -এর চৈতান মুন্ডা তৃণমূল কংগ্রেসের গণেশ ওরাওঁকে পরাজিত করেন, ১৯৯৬ সালে কংগ্রেসের ভিক্টর লাকরা এবং ১৯৯১ সালে কংগ্রেসের ভাদেয়া ওরাওঁকে পরাজিত করেন। ১৯৮৭ সালে সিপিআই (এম) -এর সুকরা ওরাওঁ কংগ্রেসের ভাদেয়া ওরাওঁকে পরাজিত করেন। ১৯৮২ সালে সিপিআই (এম) -এর পুনাই ওরাওঁ কংগ্রেসের টুনা ওরাওঁকে পরাজিত করেন এবং ১৯৭৭ সালে কংগ্রেসের হেমরাজ ভগতকে পরাজিত করেন।
১৯৭২ সালে সিপিআইয়ের প্রেম ওরাওঁ জয়ী হন। ১৯৭১ সালে সিপিআই (এম) -এর পুনাই ওরাওঁ জয়ী হন। ১৯৬৯ সালে, ১৯৬৭ সালে এবং ১৯৬২ সালে কংগ্রেসের বন্ধু ভগত জয়ী হন। ১৯৫৭ সালে সিপিআই'র মাংরু ভগত এবং কংগ্রেসের বন্ধু ভগত মাল (এসটি) যৌথ আসন থেকে জয়ী হন।
নাবিল ফেকির

নাবিল ফেকির (; জন্ম: ১৮ জুলাই ১৯৯৩) হলেন একজন ফরাসি পেশাদার ফুটবলার, যিনি স্পেনীয় ক্লাব রিয়াল বেতিস এবং ফ্রান্স জাতীয় দলের হয়ে একজন মধ্যমাঠের খেলোয়াড় অথবা একজন আক্রমণভাগের খেলোয়াড় হিসেবে খেলেন।
তিনি ওলাঁপিক লিয়োনের একাডেমী হতে ফুটবল শিক্ষা সম্পন্ন করেছেন এবং ২০১৩ সালের জুলাই মাসে, ক্লাবটির জ্যেষ্ঠ পর্যায়ে উন্নীত হন। ফেকির তার দ্বিতীয় মৌসুমে ক্লাবের হয়ে একজন নিয়মিত খেলোয়াড়ে পরিণত হন। উক্ত মৌসুমে তিনি লীগ ১-এর বছরের সেরা যুব খেলোয়াড়ে পরিণত হন। তিনি এপর্যন্ত ক্লাবটির হয়ে ১০০-এর অধিক ম্যাচ খেলেছেন এবং ২০১৭ সালের ক্লাবটির অধিনায়কের দায়িত্ব গ্রহণ করেন।
২০১৫ সালের মার্চ মাসে, ফ্রান্স জাতীয় দলের হয়ে খেলার মাধ্যমে আন্তর্জাতিক পর্যায়ে অভিষেক করেন। তিনি এপর্যন্ত জাতীয় দলের হয়ে ১০-এর অধিক ম্যাচ খেলেছেন।
ফ্রেডরিক বুল

ফ্রেডরিক জর্জ বুল (; জন্ম: ২ এপ্রিল, ১৮৭৫ - মৃত্যু: ১৬ সেপ্টেম্বর, ১৯১০) লন্ডনের হ্যাকনি এলাকায় জন্মগ্রহণকারী বিখ্যাত প্রথম-শ্রেণীর ইংরেজ ক্রিকেট তারকা ছিলেন। ঘরোয়া প্রথম-শ্রেণীর ইংরেজ কাউন্টি ক্রিকেটে এসেক্সের প্রতিনিধিত্ব করেছেন ফ্রেডরিক বুল। দলে তিনি মূলতঃ অফ ব্রেক বোলার হিসেবে খেলতেন। এছাড়াও নিচেরসারিতে ডানহাতে ব্যাটিংয়ে পারদর্শী ছিলেন তিনি।
ঘরোয়া প্রথম-শ্রেণীর ক্রিকেটে এসেক্সের পক্ষে খেলতেন। ক্লাবের পক্ষে বেশ কয়েক মৌসুম দূর্দান্ত সময় অতিবাহিত করেন। ১৮৯৬ সালে ৮৫, ১৮৯৭ সালে ১২০ ও ১৮৯৮ সালে ১০১ উইকেট লাভ করেন। কিন্তু, ১৮৯৯ সাল থেকে তার খেলায় ছন্দপতন লক্ষ্য করা যায়। এ বছর মাত্র ৬৫ উইকেট পান তিনি। পরের বছর সাত খেলায় মাত্র পাঁচ উইকেট নেয়ার পর খেলার জগৎ থেকে দূরে সরে যান। ল্যাঙ্কাশায়ারের ব্ল্যাকবার্নে চাকরি নেন।
এরপর সংক্ষিপ্ত সময়ের জন্য খেলার জগতে ফিরে আসেন তিনি। এসেক্সের পক্ষে পাঁচ বছর পূর্বে সর্বশেষ খেলায় অংশগ্রহণের পর স্কটল্যান্ড দলের সদস্যরূপে সফরকারী অস্ট্রেলিয়া দলের বিপক্ষে ১৯০৫ সালে খেলেন। খেলায় তিনি আট উইকেট লাভ করেন তিনি। প্রথম ইনিংসে তিন উইকেট সংগ্রহের পর দ্বিতীয় ইনিংসে ৫/৫৮ বোলিং পরিসংখ্যান দাঁড় করান।
১৮৯৮ সালে উইজডেন কর্তৃক অন্যতম বর্ষসেরা ক্রিকেটার হিসেবে মনোনীত হন।
১৬ সেপ্টেম্বর, ১৯১০ তারিখে মাত্র ৩৫ বছর বয়সে ল্যাঙ্কাশায়ারের সেন্ট অ্যান্স-অন-সী এলাকায় ফ্রেডরিক বুলের সলিল সমাধি ঘটে।
লেংপুই বিমানবন্দর

লেংপুই বিমানবন্দর (আইএটিএ: এজেএল, আইসিএও: ভিইপিএল) হল ভারতের মিজোরাম রাজ্যের রাজধানী শহর আইজালে অবস্থিত একটি গার্হস্থ্য বিমানবন্দর বা অন্তর্দেশীয় বিমানবন্দর।
বিমানবন্দরটি গুয়াহাটি ও কলকাতার সাথে দৈনিক উড়ান এবং ইম্ফলের সপ্তাহে সাথে তিনটি উড়ান দ্বারা সংযুক্ত রয়েছে এবং এটি মিজোরামের রাজধানী আইজল থেকে ৩২ কিলোমিটার দূরে অবস্থিত। লেংপুই বিমানবন্দরটি রাজ্য সরকার কর্তৃক নির্মিত প্রথম বড় বিমানবন্দর।
বিমানবন্দরটি ₹৯৭৯ কোটি টাকা ব্যয়ে নির্মিত হয়েছিল এবং এটি দুই বছর দুই মাসের (মোট ১৪ মাস) রেকর্ড সময়ের মধ্যে সম্পন্ন হয়েছিল। নির্মাণ কাজটি ১৯৯৫ সালে ডিসেম্বর মাসে শুরু হয় এবং ১৯৯৮ সালের ফেব্রুয়ারি মাসে সম্পন্ন হয়। বিমানবন্দরটি ৩০০ টি আগমনকারী এবং বহির্মুখী যাত্রীদের ব্যবহারের জন্য উপযোগী হতে পারে বলে আশা করা যায়। এই বিমানবন্দর নির্মাণের আগে, আইজল শহরটি তার নিকটতম বিমানবন্দর শিলচর বিমানবন্দর থেকে ২০৫ কিলোমিটার (১২৭ মাইল) এবং নিকটবর্তী রেলওয়ের স্টেশন বেহারবাড়ির থেকে ১৩০- কিলোমিটার (৮১ মাইল) দূরে ছিল। ভূমি অধিগ্রহণের বিষয়ে তথ্যে পাওয়া গেছে যে প্রায় ৬৫ শতাংশ জমি অধিগ্রহণ করা হয়েছে, কিছু উচ্চ পদস্থ সরকারী কর্মকর্তা ও আইজলের রাজনৈতিক নেতারা খুব কম মূল্যে লোংপুই গ্রামে মানুষের কাছ থেকে জমি কেনা শুরু করে। তারপর তারা এখানকার বিমানবন্দরে নির্মাণের জন্য সরকারকে জমি দান করে, যার জন্য ধনীরা প্রকৃত কৃষকদের তুলনায় জমি দাতা হিসাবে অনেক বেশি ক্ষতিপূরণ পায়। পূর্বে, লোংপুই এয়ার ডেকান দ্বারাও উড়ান সেবা প্রদান কর হত যা পরে কিংফিশার রেড নামে বিমানসংস্থার সাথে মিশে যায়, কিন্তু এপ্রিল ২০১৩ সালে বিমানসংস্থাটি লেংপুই থেকে উড়ান পরিষেবা বন্ধ করে দেয়।
লেংপুই বিমানবন্দরের ২,৫০০ মিটার দীর্ঘ রানওয়ে রয়েছে। এটি অন্য বিমানবন্দরের রানওয়ের থেকে অনন্য, কারণ এটিতে অনেকগুলি নিম্নমুখী পাহাড়ী জলপ্রবাহ দেখা যায়। বিমানবন্দরটি ভারতের তিনটি টেবিল শীর্ষ রানওয়ে (কোজিকোড এবং ম্যাঙ্গালোরের মতো) বিমানবন্দরগুলির মধ্যে একটি যা একটি অপটিক্যাল বিভ্রম সৃষ্টি করে যার জন্য পাইলট বা বিমানচালকে বিমানবন্দরে বিমান অবতরনের জন্য খুবই সুনির্দিষ্ট পদ্ধতির প্রয়োজন। বর্তমানে, লেংপুই বিমানবন্দরে "ক্যাট-ই ইন্সট্রুমেন্ট ল্যান্ডিং সিস্টেম" স্থাপন করা হয়েছে যা কম দৃশ্যমান অবস্থার সময় বিমানগুলিকে নিরাপদে বিমানবন্দরে অবতরণ করাতে পারবে। বিমানবন্দরে একটি রানওয়ে নিরাপত্তা এলাকা এবং বিচ্ছিন্নতা পার্কিং বে নির্মাণ পরিকল্পনার অধীনে রয়েছে। ভারতীয় বিমানবাহিনী লেংপুই বিমানবন্দরে কমপক্ষে ৪ টি জেটি যোদ্ধাদের স্টেশন করার পরিকল্পনা করছে। ইন্ডিয়ান অয়েল লেংপুই বিমানবন্দরে বিমানের জ্বালানি পরিষেবা বিভাগ পরিচালনা করে।
বেগমপেট বিমানবন্দর

বেগমপেট বিমানবন্দর (আইএটিএ: বি.পি.এম., আইসিএ: ভিওহাই) হল হায়দ্রাবাদের একটি বিমানবন্দর, এটি হায়দ্রাবাদ পুরোনো বিমানবন্দর নামেও পরিচিত বেগুমপেটের একটি বেসামরিক এনক্লেভ। বিমানবন্দরটিতে রাজিব গান্ধী এভিয়েশন একাডেমী বা "রাজীব গান্ধী বিমান চলাচল একাডেমীর" (আরজেএএ) এবং ভারতীয় বিমানবাহিনীর বেগপেট এয়ার ফোর্স স্টেশন অবস্থিত। এখানে অবস্থিত প্রশিক্ষণ কমান্ডের ন্যাভিগেশন ট্রেনিং স্কুল, ইন্ডিয়ান এয়ার ফোর্স, যা প্রথমে ন্যাভিগেশন এবং সিগন্যাল স্কুল (এনএন্ডএসএস) নামে পরিচিত ছিল। বেগুমপেট বিমানবন্দর ২৩ শে মার্চ ২০০৮ সালে রাজীব গান্ধী আন্তর্জাতিক বিমানবন্দরের উদ্বোধন হওয়ার আগে পর্যন্ত হায়দরাবাদের আন্তর্জাতিক ও অন্তর্দেশীয় বিমানবন্দর হিসেবে ব্যবহৃত হয়, যা পরে বাণিজ্যিক কার্যক্রম বন্ধ করে দেয়। ২২ মার্চ ২০০৮ সালে থাইল্যান্ড এয়ারওয়েজের ব্যাঙ্ককের উদ্দেশে উড়ে যাওয়া আন্তর্জাতিক উড়ান " টি জি ৩৩০" বিমানবন্দরটির শেষ বাণিজ্যিক উড়ান ছিল।
বেগমপেট এখন সামরিক বিমানচালনা প্রশিক্ষণ এবং ভিআইপিদের বহনকারী উড়ানগুলির জন্য ব্যবহার করা হচ্ছে। বেসামরিক বিমান চলাচল মন্ত্রণালয় বেগুমপেট বিমানবন্দরে একটি এ টি সি প্রশিক্ষণ কেন্দ্র চালু করার প্রস্তাব দিয়েছে।
বেগমপেট বিমানবন্দরটি হায়দ্রাবাদের শেষ নিজাম দ্বারা "হায়দরাবাদ এ্যারো ক্লাব"য়ের সঙ্গে ১৯৩০ সালে প্রতিষ্ঠিত হয়েছিল। প্রাথমিকভাবে এটি হায়দ্রাবাদের নিজাম দ্বারা একটি অন্তর্দেশীয় এবং আন্তর্জাতিক বিমানবন্দর হিসেবে ব্যবহার করা হয়েছিল, নিজামের ডেকান এয়ারওয়েজের বিমান সংস্থার মাধ্যে। এটি ব্রিটিশ ভারতে প্রারম্ভিক এবং প্রথম বিমানের একটি। বিমানবন্দরটির টার্মিনাল ভবন ১৯৩৭ সালে তৈরি করা হয়েছিল। একটি নতুন টার্মিনাল ভবন দক্ষিণ দিকে ১৯৭২ সালে নির্মিত এবং পরে এটি প্রধান বিমানবন্দর হয়ে ওঠে। বেগুমপেটে পুরনো টার্মিনালকে 'পুরনো বিমানবন্দর' বলা হয়। নতুন টার্মিনাল ভবন দুটি চেক-ইন টার্মিনাল দ্বারা গঠিত।
বেগুমপেট বিমানবন্দরটি বন্ধের সময়, এটি ভারতে ৬ ম ব্যস্ততম বিমানবন্দর ছিল। এটি একটি এ৩২০ এবং বোয়িং ৭৩৭ হ্যান্ডেল করতে সক্ষম, টার্মিনাল ব্লকে ১৩ টি পার্কিং বে ছিল এবং পাঁচটি "রাতের পার্কিং বে" উত্তর দিকে রয়েছে। বিমানবন্দর ছিল সীমিত ভাবে রাতের অবতরণ সুবিধা যুক্ত এবং সরাসরি উড়ানের অভাবের কারণে অন্ধ্রপ্রদেশের আন্তর্জাতিক উড়ানের শুধুমাত্র ৩০% বিমানবন্দরের মধ্য দিয়ে প্রবাহিত হত। 
বেগমপেট বিমানবন্দরটির সম্ভাব্যতার কারণে দেশীয় ও আন্তর্জাতিক উভয় ক্ষেত্রে যাত্রী পরিবহনের প্রবৃদ্ধি হারে অনুমান করা হয় ৪৫%, যা ভারতীয় বিমানবন্দরগুলির মধ্যে সর্বোচ্চ। বিমানবন্দরটি থেকে ১৬ টি আন্তর্জাতিক এবং ১০ টি অন্তর্দেশীয় বিমানসংস্থা দ্বার প্রায় ৩০০ উড়োজাহাজের গতিবিধি নিয়ে প্রতিদিন ২০ হাজার যাত্রী চলাচল করত। মার্কিন প্রেসিডেন্ট বিল ক্লিনটন য়ের বিমানবাহিনী এক বেগমপেট বিমানবন্দরে অবতরণ করে ২০০০ সালের প্রথম দিকে হায়দ্রাবাদ সফরের সময়।
আলিরেজা বেইরানভান্দ

আলিরেজা বেইরানভান্দ (; জন্ম: ২১ সেপ্টেম্বর ১৯৯২) হলেন একজন ইরানী পেশাদার ফুটবলার, যিনি ফার্সি গালফ প্রো লীগের ইরানি ক্লাব ট্রাক্টর এবং ইরান জাতীয় দলের হয়ে একজন গোলরক্ষক হিসেবে খেলেন। তিনি ২০১৫ এএফসি এশিয়ান কাপের ইরান জাতীয় দলের একজন সদস্য ছিলেন।
২০১৭ সালে, বেইরানভান্দ প্রথম ইরানি হিসেবে ফিফার শ্রেষ্ঠ ফুটবলার পুরস্কারের কোন বিভাগে মনোনীত হয়েছেন। তিনি ২০১৭ সালের সেরা গোলরক্ষকদের তালিকায় যুগ্মভাবে ৯ম স্থান অধিকার করেন।
অবনীভূষণ চট্টোপাধ্যায়

অবনীভূষণ চট্টোপাধ্যায় (১৮৯১—১৯৫৬) একজন বাঙালি গণিতজ্ঞ ও প্রকাশক। বিশিষ্ট শিশুসাহিত্যিক দীনেশচন্দ্র চট্টোপাধ্যায় তার পুত্র।
অবনীভূষণ চট্টোপাধ্যায় ব্রিটিশ ভারতের যশোর জেলার পাইকড়া গ্রামে জন্মগ্রহণ করেন। পিতা যাদবচন্দ্র জমিদারের সেরেস্তায় অল্প আয়ে চাকরি করতেন। অতি দরিদ্র পরিবারে তার পড়াশোনার খরচ চালাবার উপায় ছিলনা। পড়ার একান্ত আগ্রহে অবনী বাড়ি ছাড়েন ও লক্ষীপাশা গ্রামে তার শিক্ষক পণ্ডিত শশধর ভট্টাচার্যের বাড়িতে থেকে পড়াশোনা করেন। দীর্ঘ সময় গৃহ শিক্ষকতার কাজ করেছেন এবং কলকাতা এসে 'পি এম বাগচী' প্রকাশনা সংস্থার কাজে যুক্ত হন। এসময় তিনি কলিকাতা বিশ্ববিদ্যালয় থেকে অঙ্ক নিয়ে স্নাতক পাশ করেন।
অবনীভূষণ গণিতের পাঠ্যবই রচনা ও প্রকাশনার কাজ শুরু করেন কলকাতায় থেকে। তার রচিত বইগুলি হল "বুনিয়াদী গণিত", "প্রাথমিক গণিত", "মধ্যশিক্ষা গণিত", "উচ্চশিক্ষা গণিত", "বীজগণিত প্রবেশ" (প্রথম ও দ্বিতীয় ভাগ)। অঙ্ক ছাড়াও তিনি সংস্কৃত ভাষায় সুপণ্ডিত ছিলেন। সংস্কৃত টীকা সহ বাংলা বিশ্লেষণ ও ব্যাখ্যাকারে শ্রীমদভাগবত গীতার অনুবাদ করেন। তার প্রতিষ্ঠিত প্রকাশনা সংস্থার নাম বিদ্যোদয় লাইব্রেরী। পরে পুত্র সাহিত্যিক দীনেশচন্দ্র এই সংস্থাকে আরো বড় করেন।
লেয়ান্দ্রো পারেদেস

লিওনার্দো ডেনিয়েল পারেদেস (রুশঃ Леа́ндро Даниэ́ль Паре́дес; স্প্যানিশঃ leˈandɾo paˈɾeðes; জন্ম ২৯ জুন ১৯৯৪) একজন আর্জেন্টাইন পেশাদার ফুটবলার যিনি ইতালিয় ক্লাব জুভেন্টাস (পারি সাঁ-জেরমাঁ থেকে ধারে) ও আর্জেন্টিনা জাতীয় ফুটবল দল এর হয়ে রক্ষণাত্মক মধ্যমাঠের খেলোয়াড় হিসেবে খেলেন।
লিগে বোকা জুনিয়র্সের হয়ে অভিষেক হয় পারেদেসর, ম্যাচটিতে তার দল ২-০ গোলে পরাজিত হয়।
২০১৪ সালের ১৯ জুলাইয়ে দলবদল জটিলতার কারণে অস্থায়ী চুক্তিতে পারেদেস রোমাতে যোগ দেয়। ২৭ সেপ্টেম্বরে রোমার হয়ে অভিষেক ম্যাচে হেলাস ভেরোনার বিপক্ষে ২-০ গোলের জয় পায়। ২০১৫ সালের ৮ ফেব্রুয়ারি কাগলিয়ারির বিপক্ষে রোমার হয়ে প্রথম গোল করে, ম্যাচটিতে ২-১ গোলে জয় পায় তার দল। ২০১৫ সালের জুনে রোমা পারেদেসকে €৬,০৬৭ মিলিয়ন ইউরোর বিনিময় স্থায়ী চুক্তি করে।
২০১৭ সালের ১ জুলাইয়ে জেনিত পারেদেসকে চার বছরের চুক্তিতে দলবদ্ধ করে, তার জন্য দলবদল বাবদ ২৩ মিলিয়ন ইউরো খরচ করা হয়।
২০১৯ সালের ২৯ জানুয়ারি পারেদেস পারি সাঁ-জেরমাঁতে সাড়ে চার বছরের চুক্তিতে যোগ দেন।
২০১৭ সালের ১৯ মে'তে ব্রাজিল ও সিঙ্গাপুরের বিপক্ষে প্রীতি ম্যাচের জন্য পেরেদেস কোচ সাম্পাওলির অধীন আর্জেন্টিনার জাতীয় দলে ডাক পায়। ১৩ জুনে সিঙ্গাপুরের বিপক্ষে ম্যাচের মাধ্যমে জাতীয় দলের অভিষেক হয়, এবং তার প্রথম আন্তর্জাতিক গোলের সুবাদে ম্যাচটিতে ৬-০ গোলের জয় পায় আর্জেন্টিনা।
২০১৮ সালের মে'তে বিশ্বকাপের জন্য আর্জেন্টিনার ৩৫ সদস্যর দলে ডাক পান পারেদেস।
কুশীনগর বিমানবন্দর

কুশীনগর বিমানবন্দর উত্তরপ্রদেশের কুশীনগর জেলার কুশীনগর শহরের একটি বিমানবন্দর এবং এটি কুশীনগর জেলার গোরখপুরের শহর থেকে ৫২ কিলোমিটার পূর্ব দিকে আবস্থিত। বিমানবন্দরটি ৫৮৯ একর জমি জুড়ে বিস্তৃত। বিমানবন্দরটি একটি গুরুত্বপূর্ণ বৌদ্ধ তীর্থস্থানের কাছে অবস্থিত, যেখানে গৌতম বুদ্ধ তাঁর মৃত্যুর পর পরিনির্বাণ লাভ করেছিলেন বলে কথিত আছে। এই বিমানবন্দরটি রাজ্য সরকার তৈরি করার পরিকল্পনা করেছে, যাতে আন্তর্জাতিক পর্যটকরা স্থানটি পরিদর্শন করতে সক্ষম হন।
কুশীনগরের গুরুত্বপূর্ণ বৌদ্ধ তীর্থ কেন্দ্রে আগত আন্তর্জাতিক পর্যটকদেরকে বিমান পরিষেবা প্রদান করার জন্য উত্তরপ্রদেশ সরকার বিমানবন্দরটির উন্নয়ন ঘটানোর পরিকল্পনা করে। এই প্রকল্পের জন্য ১৮০ কোটি টাকা ব্যয়ে ৫৫০ একর জমি অধিগ্রহণ করা হয়। ভারত সরকার ২০% এর একটি "ভিজিবিলিটি গ্যাপ ফান্ডিং" (ভিজিএফ) প্রদানে সম্মত হয়। বিমানবন্দরটি উত্তরপ্রদেশ সরকার ও ভারতের ভারতীয় বিমানবন্দর কর্তৃপক্ষের (এএআই) যৌথ উদ্যোগের মাধ্যমে নির্মিত পরিকল্পনা করা হয়।
প্রাথমিকভাবে পিপিপি মডেলের প্রকল্পটির জন্য খরচ ৩৭৫ কোটি টাকা ধরা হয়। উত্তরপ্রদেশ সরকার "আইএলএন্ড এফএস অব ইনফ্রাস্ট্রাকচার ডেভেলপমেন্ট কোম্পানি লিমিটেড"কে পিপিপি প্রকল্প পরামর্শদাতা হিসাবে নির্বাচিত করে। এই প্রকল্পটি ২০১০ সালের সেপ্টেম্বর মাসে বেসামরিক বিমান পরিবহন মন্ত্রক থেকে "নীতিমালা অনুমোদন" অর্জন করে। ২০১৩ সালে বিমানবন্দরের উন্নয়নের জন্য সরকার সুপরিচিত পরিকাঠামো সংস্থাসমূহের কাছ থেকে ১৫ টি প্রযুক্তিগত দরপত্র লাভ করে।
রাজ্যের মন্ত্রিপরিষদ ২০১৪ সালের জানুয়ারি মাসে প্রকল্পের অনুমোদন ও আর্থিক দরপত্রের নথি অনুমোদন করে। কিন্তু প্রকল্পের খরচ ও আকারের পরিমাণ কমাতে বিভিন্ন প্রচেষ্টা সত্ত্বেও, সরকার বেসরকারি কর্মকর্তাদের তার কার্যকারিতা সম্পর্কে সন্তুষ্ট করতে পারেনি। রাজ্য সরকার প্রকল্পটির সাথে এগিয়ে যাওয়ার জন্য ২০১৫ সালের মে মাসে এএআই-এর সমর্থনের সিদ্ধান্ত গ্রহণের সিদ্ধান্ত নেয়।
কুশীনগরের প্রস্তাবিত আন্তর্জাতিক বিমানবন্দর নির্মাণের জন্য ১৯৯ কোটি টাকার তহবিল ২০১৭ সালের নভেম্বর মাসে যোগী আদিত্যনাথের নেতৃত্বে উত্তরপ্রদেশ সরকারের পক্ষ থেকে প্রদান করা হয়। তিনি ২০১৮ সালের ফেব্রুয়ারিতে "ইউপি ইনভেস্টমেন্ট সামিট"-এর সময় ঘোষণা করেছেন যে, "কুশীনগর বিমানবন্দরটি ২০১৮ সালের মাঝামাঝি থেকে চালু হবে। সরকার কর্তৃক একটি বিশাল উন্নয়ন হবে এই অঞ্চলয়ে, যা এই অঞ্চলয়ে সরাসরি ও পরোক্ষভাবে কর্মসংস্থানের ব্যবস্থা করবে।"
কেন্দ্রীয় মন্ত্রিসভা কমিটির চেয়ারম্যান নরেন্দ্র মোদী ২০২০ সালের ২৪শে জুন কুশীনগর বিমানবন্দরকে আন্তর্জাতিক বিমানবন্দর হিসাবে স্বীকৃতি দেওয়ার সিদ্ধান্ত গ্রহণ করেন। এটি ভারতের ২৯তম এবং জেওয়ার বিমানবন্দর সহ উত্তরপ্রদেশের চতুর্থ আন্তর্জাতিক বিমানবন্দর। এই বিমানবন্দরটি ভারতের কাছে কৌশলগতভাবে গুরুত্বপূর্ণ, কারণ এটি নেপালের সীমান্ত কাছাকাছি অবস্থিত।
কুশীনগর বিমানবন্দরের রানওয়েটি আস্ফাল্ট দ্বারা নির্মিত। বিমানবন্দরের রানওয়ে ১১/২৯ সংখ্যার সঙ্গে দীর্ঘ ও চওড়া। বিমানবন্দরের এপ্রোনটিতে একসঙ্গে ৫ টি বোয়িং ৭৩৭-৯০০ বিমান ধারণ করতে সক্ষম।
জনি আকোস্তা

জনি আকোস্তা জামোরা (স্প্যানিশঃ ʝoni aˈkosta; জন্ম ২১ জুলাই ১৯৮৩) একজন কোস্টারিকান ফুটবলার যিনি বর্তমানে রিওনেগ্রো আগুইলাস এবং কোস্টারিকান জাতীয় ফুটবল দলের ডিফেন্ডার হিসেবে খেলেন।
আকোস্তার ২০০৪-০৫ মৌসুমে সান্তোস দ্যা গুয়াপাইলসের হয়ে অভিষেক হয় এবং ২০১০ সালে আলজুয়েলেন্স যোগ দেন। আকোস্তার হয়ে ৩ বার লিগ শিরোপা অর্জন করেন। ২০১৩ সালের জানুয়ারিতে তিনি মেক্সিকান ২য় বিভাগের ক্লাব ডরাডোসে ৬ মাসের লোনে যোগ দেয়।
২০১১ সালের মার্চে আর্জেন্টিনার বিপক্ষে প্রীতি ম্যাচে ২৯ বছর বয়সে অভিষেক হয়। ২০১৩ সালের ৬ সেপ্টেম্বরে বিশ্বকাপ বাছাইয়ে যুক্তরাষ্ট্রের বিপক্ষে ১ম গোল করেন, ম্যাচটিতে ৩-১ গোলে জয় পায় কোস্টারিকা। ২০১৪ সালের জুনে আকোস্তা বিশ্বকাপের জন্য দলে ডাক পান। তিনি কোয়াটার ফাইনালে নেদারল্যান্ডের বিপক্ষে মূল একাদশে ছিলেন।
২০১৮ সালের মে'তে তিনি বিশ্বকাপের জন্য ২৩ সদস্যের দলে ডাক পান।
উদয়পুর ইউনিয়ন, কালাই

উদয়পুর ইউনিয়ন বাংলাদেশের রাজশাহী বিভাগের জয়পুরহাট জেলার কালাই উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫০.১০.৩৩.১৩।
কালাই উপজেলা হতে ইউনিয়ন পরিষদের দুরত্ব ১০ কি.মি। এ ইউনিয়নের মোট আয়তন ৮৮৭৭ (একর)।
উদয়পুর ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। উদয়পুর ইউনিয়ন পরিষদের মোট গ্রামের সংখ্যা – ৫২ টি, মৌজার সংখ্যা – ৩০ টি, হাট/বাজার সংখ্যা -০৩ টি।
উদয়পুর ইউনিয়নের অর্থনীতি মূলত কৃষি নির্ভর।
মাত্রাই ইউনিয়ন

মাত্রাই ইউনিয়ন বাংলাদেশের রাজশাহী বিভাগের জয়পুরহাট জেলার কালাই উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫০.১০.৩৩.১৩।
প্রাচীনকালে মাত্রাই এই জনপদ ছিল রাজকীয় । কথিত আছে, পরমা সুন্দরী রানী মাতারার নামানুসারে এই গ্রামের নামকরণ করা হয় মাত্রাই । 
কালাই উপজেলা হতে ইউনিয়ন পরিষদের দুরত্ব ১০ কি.মি। এ ইউনিয়নের মোট আয়তন ১৯.৫৪ (বর্গ কিঃ মিঃ)।
মাত্রাই ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। মাত্রাই ইউনিয়ন পরিষদের মোট গ্রামের সংখ্যা – ৩০ টি, মৌজার সংখ্যা – ২৬ টি, হাট/বাজার সংখ্যা -০৪ টি।
মাত্রাই ইউনিয়নের অর্থনীতি মূলত কৃষি নির্ভর।
ইম্ফল বিমানবন্দর

ইম্ফল বিমানবন্দর গুয়াহাটি পর ভারতের উত্তর-পূর্ব ভারতের দ্বিতীয় আন্তর্জাতিক বিমানবন্দর এবং গুয়াহাটি ও আগরতলা পর উত্তর-পূর্ব ভারতের তৃতীয় বৃহত্তম বিমানবন্দর। এটি রাজা তিকেন্দ্রজীতের নামে পরিচিত। মণিপুরের রাজধানী শহর ইম্ফলের থেকে ৮ কিলোমিটার দক্ষিণে অবস্থিত ইম্ফল আন্তর্জাতিক বিমানবন্দর উত্তর-পূর্বাঞ্চলীয় ভারতের সঙ্গে যুক্ত করেছে কলকাতা, দিল্লি, বেঙ্গালুরু এবং মিয়ানমারের মান্দালয় শহর সহ বহু বড় বড় শহরকে। এআইএক্স কানেক্ট, এয়ার ইন্ডিয়া, ইন্ডিগো এবং অ্যালায়েন্স এয়ার বিমানবন্দরটি থেকে উড়ান পরিচালনা করে বড় বড় শহর ও আঞ্চলিক বিমানবন্দরগুলি, যেমন আগরতলা, শিলচর, আইজল ও যোরহাট। ইম্ফল আন্তর্জাতিক বিমানবন্দর ভারতীয় বিমানবন্দর কর্তৃপক্ষের প্রশাসনিক নিয়ন্ত্রণাধীন।
উত্তর-পূর্বাঞ্চলীয় রাজ্য মনিপুরের রাজধানীতে অবস্থিত ইম্ফল বিমানবন্দরে অত্যাধুনিক কার্গো টার্মিনাল নির্মাণ করবে ভারতীয় বিমানবন্দর কর্তৃপক্ষ (এ এ আই)।
এএআই ভারত সরকারের বাণিজ্য ও শিল্প মন্ত্রণালয়ের ‘রফতানি প্রকল্পের জন্য বাণিজ্য পরিকাঠামো’ (টি আই ই এস) এর আওতায় গ্র্যান্ট-ইন-এইড অর্জন করার পর ইম্ফল বিমান বন্দরে সুসংহত কার্গো টার্মিনাল নির্মাণের কাজ শুরু করবে।
মনিপুর সরকার বাণিজ্য ও শিল্প মন্ত্রণালয়ের এ এস আই ডি ই প্রকল্পের আওতায় ইম্ফল বিমানবন্দরের তুলিহালে একটি ‘রফতানি আমদানি কার্গো টার্মিনাল’ (ই আই সি টি) প্রতিষ্ঠা করার পরিকল্পনা করেছে।
প্রস্তাবিত অত্যধিক কার্গো টার্মিনালটি হস্তশিল্প সামগ্রী ও সহজে পচনশীল মালপত্র রফতানির ক্ষেত্রে গতি আনবে বলে মনে করা হচ্ছে।
এটা দেশের উত্তর-পূর্বাঞ্চলে কর্মসংস্থানের সুযোগ সৃষ্টিতেও সহায়তা করবে। যা এই অঞ্চলের অর্থনৈতিক বিকাশের উন্নতি সাধনে সহায়তা করবে। পাশাপাশি ই আই সি টি দক্ষিণ ও দক্ষিণ-পূর্ব এশিয়ার সঙ্গে উত্তম যোগাযোগ ব্যবস্থা স্থাপনে সহায়তা করবে বলেও মনে করেন তারা।
কার্গো টার্মিনালটির নির্মাণ ব্যয় ধরা হয়েছে ১৬ কোটি ২০ লাখ টাকা। এর বাইরে বাণিজ্য ও শিল্প মন্ত্রণালয় টি আই ই এস-এর আওতায় ১২ কোটি ৯৬ লাখ টাকা অনুমোদন দিয়েছে।
ইম্ফল বিমানবন্দরে একটি ০৪/২২ ভিত্তিক ২,৭৪৬ মিটার দীর্ঘ রানওয়ে রয়েছে। এয়ারফিল্ডটি রাতে লিজিং সুবিধাগুলির পাশাপাশি ডিভিওআর / ডিএমই এবং একটি এনডিবি মত ন্যাভিগেটর সুবিধা দিয়ে সজ্জিত। আইওএফ দ্বারা পাইওনিয়ার এয়ার ট্র্যাফিক কন্ট্রোল পরিচালিত হয়। বিমানবন্দরটি এ৩২০ ও বোয়িং ৭৩৭ বিমান পরিচালনা করতে সক্ষম।
টার্মিনালের অ্যাপ্রনে এটিআর ৭২সহ এ৩২০ ও বোয়িং ৭৩৭ বিমান রাখার ব্যবস্থা ছিল। টার্মিনালে প্যাসেঞ্জার লাউঞ্জ, এয়ার ট্র্যাফিক, স্ক্রু এবং পাইলটদের রেস্ট রুম, প্রয়োজন মত রেস্তরা, রিফ্রেশমেন্ট কাউন্টার রয়েছে।